
"A kisokfélét tud, semmit nem tud; deaki az E. gységet megismeri, mindent tud," 
Paracelsus 


JEAN DELVILLE 


MM etafizikai értelemben véve A KévütÍLA bszolút Lét egyik megnyilvánulása. 
Az] steni terv egymásba futó sugaraiból kiáradva keresztezi az intellektuális síkot, 
hogy még egyszer átragyogjon a természeti sikon, ahol anyaggá komorul " 


ean Delville (1867-1953) a belgiumi szimbolizmus legnagyobb 
alakja. Delville művészete szorosan összekapcsolódott a spiri- 
tuális ön-kereséssel, a festészetben és az irodalomban egyaránt. 
Végső célja Isten felfedezése volt önmagában, illetve a bölcsesség 
és harmónia ábrázolása. Hibátlan technikai tudással és páratlan 
tehetséggel tudta asztrális fényben úszó képein újszerűen meg- 
jeleníteni az addig csak a bevált szabályok szerint ábrázolt személyeket, 
jeleneteket. 

Delville Porteals tanítványa volt a Brüsszeli Képzőművészeti Akadémián, 
megosztva érdeklődését az irodalom és a képzőművészetek között. 1885-től 
kezdődően - mint olvasó - szenvedélyesen rajongott Villiers de LIsle-Adam, 
Berbey d Aurevilly és Joséphin Péladan műveiért. Brüsszelben gyakran felkereste 
az Ifjú Belgium szimbolista költőit, és barátságot is kötött velük. 1888-ban 
jelentek meg első szabad szonettjei a La Vallonie c. szimbolista magazinban. 
Kezdett megismerkedni az ezoterikus tanokkal, aminek hatása a későbbiek- 
ben több művében is érzékelhető, pl.: A párbeszéd közöttünk (1895), A nagy 
okkult hierarchia, A messiási tökéletesség, A Szfinx borzongása (1897). Ez 
utóbbi mű párhuzamot vázol fel a Szfinx és Jézus között (a Szfinx a Kelet 
bölcsességének egy letéteményese). 

Jean Delville, 1899 első szárnypróbálgatásai a brüsszeli L.Essor Csoportban 
történtek. 1892-ben egyik alapító tagja volt a párizsi mintára megvalósított Pour 
Tart Salonnak ("A Művészetért Szalon"). A katalógus borítólapján látható emblé- 
ma - Delville által rajzolt szfinx - utal a szalon általános irányultságára.A Szalon 
megszünése utáni évben Delville meglapította a Salon d Art Idéaliste -ot ("Az 
Idealista Művészet Szalonja"), azzal a fő céllal, hogy elősegítse Belgium 
esztétikai újjászületését. "Ha nem is teljesen azonos módon, de hasonlóan Sár 
Péladan párizsi Rózsakeresztes Szalonjaihoz vagy a londoni pre-raffaelita moz- 
galomhoz, a Salon d Art Idéaliste keresi a lehetőséget, hogy folytassa az Idealista 
művészet nagyszerű tradícióját, hogy továbbvigye a megkezdett utat, a Régi 
Mesterektől a mai Mesterekig." Delville Brüsszelben találkozott a rózsakeresztes 
Joséphin Péladan-nal, mely találkozás nagy fordulópontot jelentett az életében 
és további munkásságában. Lelkes követőjéve és támogatója volt Sár Péladan 
gondolatainak. Párizsba költözött —-ahol Villiers de LIsle-Adam-mal lakott 
együtt- és első alkalommal 1892-ben a rózsakeresztesekkel együtt rendezett 
kiállítást. Részt vett a rózsakeresztes szalonokban 1892-ben, 1893-ben, 1894- 

ben és 1895-ben. Ekkortól kezdődően az okkultizmus, idealizmus és ezo- 
terikus tanok alkották munkáinak alapeszméit. 

Jean Delville legalább olyan mértékben volt író, mint festő. Önmagát 
"beavatottnak tartotta, akinek feladata az ifjak tudatra ébresztése, annak 
érdekében, hogy megküzdjenek és szembeszálljanak a morális káosszal, 
melybe Delville a SZSEPÜKUSSÁSOS (kételkedést) is beleértette. A misztéri- 
umokat ismertté kíván- 
ta tenni mások előtt is 
azáltal, hogy a Kabbala, 
Mágia, Alkímia ősi 
tradícióit az emberi 
tudás tökéletes három- 
szögét újjáélesztette." 
(F. C. Legrand) Sár 
Péladan hatása Delville-t 
végleg — az okkult 
tudományok felé sodor- 
ta, aki a Mágus iránti 
mélységes tisztelettel 
adózott. — Visszatérve 
Brüsszelbe, azt ter- 
vezte, hogy bemutatja 
színházban — Péladan 
azon műveit, melyeket 
még nem vittek színre 
Párizsban, (pl.: a La 
Prométhéide és az 
Oedipe et le Spinx), s 
ez alkalomra Péladan 
maga is Brüsszelbe uta- 
zott. Ekkor lélekben 
újra Mesterével lehetett. 

Delville lázas 
igyekezettel próbált 
hangsúlyt fektetni 
tanításra. — 1900-ban 
Van der Stappen, a festő ügynökségén keresztül került a glasgow-i 
művészeti iskolába, mint rajztanár (természet utáni rajzolás területére, 
melyben már műveivel nevet szerzett). 1907 környékén tért vissza 
Brüsszelbe, ahol állást vállalt, melyet egészen 1937-ig töltött be a helyi 
Képzőművészeti Akadémián. 


(Forrás: Belga szimbolisták és szürrealisták, 1974 ) 


ed 


A Szfinx borzongása 
( The Shudder of the Sphinx) 


Hórusz, Ramszesz és Szeszosztrisz földjén, 
Már a latinok idején, amikor a lecsúszott Róma 
Szánalmas császárait bronzban és aranyban felemelte, 
Ez az az óra, amikor a végtelen betölti az emberi szívet. 


A hold virágzó mosolyában földöntúli álmai 
csillag-tömjénben súrolják a szent földet, 
Mint nagyszerű szent napgyűrűk kiválasztott pályája, 
Mely a jövő szentjeinek fejét övezi majd. 


Messze, a bibliai sivatag szomorú homoktengerében 
Titokzatosan és üdvözülten pihen 
Az egyiptomi szörny, félig nyitott szemmel 
Az örökké valóságba meredve, magányosan. 


Az éj csendben pihen, de időnként, a távolból 
egy vén, kóborló fenevad üvölt újra és újra, 
majd hosszan elnyújtott szuszogással 
a horizont felé fordul és beleszagol 
Heródesz hatalmas bűnének tragikus gőzébe. 


Alszik a márvány 
(The Marmoreals Slumbers) 


Eképpen, a gyászos feudális származásúak lelkei 
Előkelő síremlékekben örökítik meg kevélységüket. 
Hosszú márvány-alvásukban elnyújtóznak a kövezet felett 
A halott évszázadok és gyászos múltuk súlya alatt. 


A perzselő ridegségben pompás és lenyűgöző fehér tetemek 
A keblükből felszálló hittől sápadtan, 
Becsületes kezüket összekulcsolják. 
Az imádkozás papi mozdulatai az örökkévalóságban. 


. Árnyak nehéz gyásza alatt a zsúfolt kriptákban 
Unnepélyes ábrázatok fenséges látványában szendereg 
Korszakos uralkodásuk barbár pazarlása. 


És a testük, melyben az eredeti vér megdermedt, 
Márványba pecsételten, a zordan nemesi 
Letűnt idők megkövesedett fantomjai. 

G USTAVE M EYRINK 


"T udás és emlékezés egyazon dolog!" 


ustav Meyrink sokak szerint a XX. századi ezoterikus irodalom leg- 
nagyobb, legértékesebb alakja. Művein világosan látszik Meyrink 
okkult tanok -főleg a zsidó kabbala és a buddhizmus- iránti hatal- 
mas érdeklődése és nem kevésbé hatalmas fogékonysága. 
Jelentősége és hatása a fantasztikus irodalomra nem véletlenül oly 
nagy, hiszen valami egészen értékeset tudott nyújtani pusztán 
azzal, hogy nyilvánvaló okkult ismeretei és bölcsessége ragyogó írói vénával 
párosultak. 

A Gustave Meyrinkről kialakult képet a népszerűségében legnagyobb 
szerepet játszó, A Gólem c. regényében lefestett világ határozta meg leginkább, 
melynek negatív utóhatása volt, hogy írásait nem kímélte az 1933-as fasiszta 
könyvégetés. H.P. Lovecraft kabbalista íróként jegyzi a Természetfeletti rémület 
az irodalomban (Supernatural Horror in Literature) c. könyvében: "Egy nagyon 
pompás, bár jelenleg még eléggé ismeretlen, a természetfeletti irodalom egyik 
ága a zsidóké, melyet a keleti mágikus, apokaliptikus irodalom és a kabbalizmus 
sötét öröksége azonban életben tartott és titokban folyamatosan táplált. A sémita 
gondolkodásmód és szellemiség, hasonlóan a keltához és teuton-germánhoz, 
nagy vonzódással fordult a misztikum felé; és a földalatti horror-tan értéke, 
amely túlélte önmagát a gettókban és a zsinagógákban, sokkalta nagyobb jelen- 
tőséggel bír, mint azt általában képzelték. A kabbalizmus maga, amely olyan 
meghatározó jelentőségű volt a középkorban, egyfajta filozófiai rendszer, amely 
a Világegyetemet az Istenség kisugárzásaként magyarázta, és magába olvasz- 
totta a különös spirituális birodalmak jelenlétét, és a látható világon túli 
létezéseket, melynek sötét derengései bizonyos titkos varázslatok 
nyomán megragadhatóvá válnak. Rituáléja szorosan összefonódik az Ótestamen- 
tum misztikus értelmezésével, és ezoterikus jelentőséget tulajdonít a héber ABC 
minden egyes betűjének - egy olyan körülmény, amely által a héber betűket 
számos jelenésszerű varázserővel és képességgel ruházta fel. A zsidó néphagy- 
omány sokat megőrzött a múltbeli terror és misztérium emlékeiből, amennyiben 
mélyebben tanulmányozzuk ezt, megállapítható, hogy igen erős hatást gyakorolt 
a természetfeletti horror fikciókra. Irodalmukból vett messzemenően legtipikusabb 
példának hozható fel a német Gustav Meyrink The Golem (A Gólem ) című novellája 
illetve az "Ansky" álnevet használó zsidó író The Dyhbuk című drámája. Előbbi 
mű Prágában játszódik, a csodálatos és rémisztő események kísértő, homályba 
vesző sugallataival. Mesteri egyszerűséggel írja le a város régi gettóját 
fantomszerű, lepusztult házoromzataival. A címadó egy képzeletbeli óriás volt, 
akit középkori rabbik keltettek életre bizonyos titkos módszerekkel." 

Meyrink 1868. január 19-én született Bécsben Gustave Meyer néven egy 
miniszter és egy színésznő törvénytelen fiaként. Gyermekéveit Németországban 

tölti majd tizenhat évesen Prágába kerül, ahol később elvégzi a prágai kereskedel- 
mi akadémiát. Már fiatal bankár volt (Meyer éz Morgenstern nevű saját bankkal a 
háta mögött), amikor megalapította a 90-es évek elején teozófiai társaságát, a Kék 
csillag páholyt (Loge zum blauen Stern). Népszerű volt a prágai német körökben 
(főleg a fiatal írókkal és képzőművészekkel tartotta a kapcsolatot), egészen addig, 
míg kitaszítottá nem vált. 1902-ben letartóztatják különböző vádakkal (például 
meggyanúsítják, hogy ügyfeleit okkult befolyás alatt tartotta). Csupán három 
hónapot töltött börtönben, ám egzisztenciája végleg megsemmisült. Két 
küzdelmes év után Prágából Bécsbe költözik és Meyrink név alatt mint író kezd 
új életet. Első kötete 1913-ban jelent meg A német nyárspolgár csodakürtje cím- 
mel. Legismertebb művén, a prágai zsidó gettóban játszódó Gólemen -ami 
hírnevét megalapozta— 1907-tól dolgozott majd nyolc évre rá jelent meg a lipcsei 
Kurt Wolff kiadónál. Későbbi regényei: A zöld arc (1916), A fehér Dominikánus 
(1921), Walpurgis éj (1927) és a John Dee-ről, Erzsébet királynő mágusáról szóló 
A nyugati ablak angyala (1927). Élete végén a világtól elzárkózva minden idejét 
az okkult és misztikus tanoknak szentelte. 1932. december 4-én halt meg 
Starnbergben. 

"A kulcs, amely úrrá tehet a belső természeted felett, az özönvíz óta 
megrozsdásodott. A kulcs: ébren légy! 

Virrasztani - ez minden. 

Semmiről sincs oly erősen megyőzve az ember, mint arról, hogy ébren 
van; a valóságban mégis hálóban vergődik, amelyet álomból és képzelődésből ő 
maga kötött magának. Mennél sűrűbb a háló, annál hatalmasabban uralkodik 
benne az álom, és akik beléje kuszálódtak, azok az alvók azok, akik úgy mennek 
át az életen, mint a nyáj, mikor a vágóhíd felé kocog, tompán, közömbösen és 
gondolattalanul. 

Az alvók a hálón keresztül csak egy elrácsozott világot pillantanak meg, 
csak megtévesztő részeket látnak, aszerint cselekszenek, és nem tudják, hogy 
azok a képek a hatalmas egésznek foltjai csupán. Ne hidd ám, hogy a fantaszták 
és költők az "álmodók" - ezek az álmodók a tevékenyek, a serények, a föld nyug- 
talanjai, akiket széjjelrág és felmorzsol a cselekvés őrülete. Hasonlatos ők ama 
szorgalmas, rút rovarhoz, amely felkúszik a sima nád hegyéig, hogy ott aztán a 
belsejébe zuhanjon. 

Azt hiszik, hogy ébren vannak, de amit átélni vélnek, a valóságban álom- 
nál nem egyéb, olyan álom, amely legkisebb részletéig előre kiszabatott, és saját 
akaratuktól a befolyásolhatatlanságig független.(...) 

Virrasztani - ez minden. 

A hozzá vezető első lépés olyan egyszerű, hogy akár minden gyermek is 
megteheti, csak az agyonművelt ember felejtette el a járást, és megbénulnak a 
lábai, mert nem akarja nélkülözni a mankókat, amelyeket elődeitől örökölt. 

Virrasztani - ez minden. 

Ebren légy minden cselekedetedben. Ne hidd, hogy az vagy már. Nem 
ám, mert alszol és álmodol." 


(Részlet a Zöld arc c. regényből, Újvári Péter fordítása) 

ENDURA 


"aA 2 álmodó megmoccan szendergésében, és érzi, amint testén felállnak a szórszálak és 
bizseregnek a galvanizált levegőben, E gy óvatlan pillanatban akaratát elragadja y gaz 
örvény, és hánykolódik a felette dörgő wotan-i viharfelhők között. E. mberfeletti csi tik 
anti-dehvian zodjákusai kitörnek levertségén keresztül, miközben a villámok pengéi atdofik. 
A 2 elektromosság szírénei visszarántják ót a 5 zilur tengerekbe, mely az alaktalan 
L eviathánok legyőzésétől forrong," 


z angol ENDURA, úgy érzem képes mindazt maximálisan nyújtani, 
amit egy zenétől/ zenekartól elvárható: Christopher Walton érett 
gondolkodóként építi és képviseli az ENDURA világát és szellemi 
hátterét, míg Stephen Pennick csodálatos érzékkel képes 
megteremteni a szövegek/ gondolatok kívánta atmoszférát az ipari, 
ambient és rituális zenékből kiindulva. Szereplésük az EDUILIBRI- 
UM első számában nyivánvaló. Mivel már mások, máshol feltették 
Christophernek a legtöbb kérdést, amit én is fel szerettem volna, így nem is 
mentem tovább; a Shism és Wounded magazinokban adott válaszok közül válo- 
gattuk ki a legérdekesebbeket. 


"Már 3-4 hónapja elkészültek az első kazettánk felvételei, és még nem 
volt nevünk, úgyhogy összeállítottam egy listát lehetséges nevekből, melyek eset- 
leg megfelelőek lennének, és ebből Stephen (Stephen Pennick) választotta ki az 
ABRAXAS-t anélkül, hogy bármit is tudott volna róla. Az ABRAXAS-nak 
közösek a gyökerei az Abracadabra és Abrahadabra szavakkal. Abraxas volt a 
neve a legfontosabb vagy legfensőbb gnosztikus istenségnek, ez egy varázserejű 
név volt, a nevet a benne szereplő betük kabbalisztikus értéke alapján állították 
össze, emellett alliteráció is megfigyelhető benne, ettől olyan "barbár" a hangzása, 
amikor hangosan kimondják (ahogyan a görögök értelmezték a "barbár" szót, ezt 
most furcsa vagy idegen jelentésében értettem). Az ABRAXAS szó 365-öt ad ki 
számmisztikailag átszámítva, mely a napév napjainak számával egyezik meg 
(tehát 1 napévben 365 nap van), Pleroma istennőből eredő kisugárzások száma, 
az angyalok száma, vagy az ABRAXAS uralma alatt álló legfőbb dolgoké. 
Metafizikailag ABRAXAS volt az Isten, aki a dualitást eggyé csökkentette, tehát 
az ABRAXAS a megvalósulása mindennek minden másban. Minden, ami Egy, az 
Semmi. 

Az ABRAXAS szó eredete nem teljesen tisztázott, valószínűleg görög- 
egyiptomi eredetű, a mítoszok szerint a gnosztikus filozófus, Basilicas alkotta 
meg ezt a szót kifejezetten a 365-ös szám kifejezésére. Az ABRAXAS talán héber 
eredetű is lehet, ez esetben a "Ha-brakah" szóból eredeztetik, melynek jelentése: 
"vérző" vagy "szent név". Az ABRAXAS eredetének szálai a Mithras-i vonalra is 
elvezethetők, mivel Mithras egyik címe "Saeculorum", azaz Korok Ura volt. 
Mithras mint Napisten jelenik meg egyik szerepeként, amely a gnosztikus 

ABRAXAS visszaverődése. Az "Időisten" Aion 
szobrai és reliefjei megtalálhatók voltak a 
Mithras szentélyekben  (Mithraum-okban), 
legtöbbször egy oroszlánfejű istenség alakjában, 
melyet kígyók fonnak körbe. Ez egy olyan 
ikonográfia, amely ismerős lehet bárkinek, aki 
találkozott ABRAXAS klasszikus ábrázolá- 
saival. Archeológiai tények bizonyítják a közeli 
kapcsolatot a Mithras kultusz és a gnosztikus ABRAXAS imádása / kultusza 
között. Egy ABRAXAS képét ábrázoló gyűrűt találtak Housteads mellett, 
Hadriánus ókori falánál, Észak-Angliában, egy Mithras templom közelében. 
Crowley az Abracadabra szót használta az olyan fogalmakra, mint: 
Create Work (Teremtés), Magnum Opus, mely Crowley számára a Aiwass Szent 
Örző Angyallal való kapcsolat létrehozását jelentette. Ha az Abracadabra szót 
alkotórészeire bontjuk, a következő részeket kapjuk: Abra, Had és Abra. Az első 
Abra - melynek jelentése: Amen, a Kos csillagkép alakjában (A görögöknél Aries 
néven szerepel, ugyancsak Kos a jelentése). Amen volt Egyiptomban a "Sötét 
Világ", ez a hely kb. megfeleltethető a kereszény világ Poklával, ez volt az Éjféli 
nap lakhelye, Kephra-ként elhelyezve. Pszichológiailag Amen volt az "Álom 
Állapot", a teremtő sötétség, amelyből az Akarat felszínre tör. A második 
alkotóeleme a szónak: Had - amely az egyiptomi Sebek-Ra isten titkos neve volt, 
ez volt a Fekete Isten egyik alakja, s amely tulajdonképpen Sátán alakájval 
azonosítható. Az utolsó összetevő az Abra - Sebek-Ra-t azonosítja, mint az "anya 
fiát", amely a Nuit-Isis tükörképének feleltethető meg. Az Abracadabra ezen 
öszetevők alapján Crowley-nál a 418-as számot adta ki, ezt a számot jelölte ki a 
"Create Work" megfelelőjeként, de ez volt Aiwass démon száma is. Abracadabra 
egy hasonló szó, melyet a középkorban használtak a balszerencse és a 
betegségek elűzésére, és jelentése az volt: "Ne Bánts Engem", és egy csökkenő, 
csúcsára 
állított háromszög formájában írták le az alábbi módon 


ABRACADABRA 
ABRACADABR 
ABRACADAB 
ABRACADA 
ABRACA 
ABRAC 
ABRA 
ABR 
AB 
A 


Mi az ABRAXAS szót ADRAXAS-ként használtuk, mivel egyrészt így 
megváltoztattuk a szó kabbalisztikus értékét, másrészt ily módon meg tudtuk 
különböztetni magunkat azon más emberektől, akik az ABARAXAS nevet 
használják." 

"1993 őszén változtattuk meg az együttes nevét ABRAXAS-ról 
ENDURÁc-ra, leginkább azért, mert túl sok ember használta körülöttünk az 
ABRAXAS nevet, köztük olyanok is, akik zeneileg nagyon gyengék voltak, emel- 
lett voltak jobboldali és fasiszta beállítottságú együttesek is, akikkel nem akar- 
tunk azonosulni vagy összetéveszthetővé válni. Eljött az az idő, amikor már nem 
akartunk ehhez az oldalhoz tartozni, és nem is akartuk megkockáztatni, hogy oda 
soroljanak bennünket, ezért ENDURA-ra változtattuk a nevet. Kezdetben nem 
örültünk annak, hogy névváltoztatásra kényszerítettek bennünket, mivel a HEXE 
c. album révén kezdett minket megismerni a közönség és a sajtó, és a névváltozás 
miatt sokat veszítettünk, de nem volt más lehetőségünk. Ismét összeállítottam 

egy lehetséges névlistát, és Stephen ezekből az ENDURÁ-t választotta ki. 
Ahogyan az ABRAXAS-nál, most sem tudta, hogy maga a szó mit jelent, és nem 
is ismerte a szó kathar és gnosztikus eredetét. Az ENDURA egy katharok által 
művelt rítus volt. A katharok egy manicheus gnosztikus szekta tagjai voltak, akik 
Dél-Franciaországban és Észak-Olaszországban éltek a XII-XIII. században. A 
katharok a dualista tradíciók megtestesítői voltak Nyugat-Európában, ez a dua- 
lizmus a mediterrán területekre a korai középkorban áramlott be, majd terjedt 
szét a Balkán-vidéken élő bogumiloktól. A katharokat a keresztények 
eretnekeknek titulálták, de ez nem volt helyénvaló. Valójában a katharok igaz 
keresztények voltak, akik elismerték a sprituális gnosztikus Krisztust, de tudták, 
hogy sohasem született újjá, mint ahogyan azt az ortodoxok vagy a katolikusok 
hirdették, és a katharok Krisztusban nem a megmentőt, hanem lelki vezetőt lát- 
ták. A katharok nem voltak eretnekek, ők az ezoterikus gnosztikus hagyományok 
örökösei voltak, melyek beleolvadtak a korai kereszténységbe, és a dualista 
misztériumok elemeit a görög-egyiptomi és keleti misztérium-kultuszokkal 
elegyítették. Az ENDURA egy böjti és meditációs periódus volt, melyet meg kel- 
lett élnie és tapasztalnia a kathar szerzetesnek, mielőtt a "Perfecti" (azaz 
Tökéletes) fokozatra elért a kathar rendben. A rítusnak minden bizonnyal 
sámánisztikus elemei is voltak, a jelentkezőnek el kellett hagynia a közösségét, és 
a természetbe kellett kivonulnia, a vadonba, gyakran sötét erdőkbe vagy a 
hegyekbe, ahol 40 napig kellett túlélnie a mostoha körülményeket remeteként, 
kizárólag kenyéren és vízen élve. Ez Krisztus megkísértésének történetére utal 
vissza, és azt mutatja, hogy a katharok jól ismerték az ezoterikus keresztény 
hagyományokat, és azonosultak is velük. A katharok beleszőttek ezen 
hagyományokba Mithras-i és druida elemeket is, és mielőtt az albigensek ellen 
indított keresztes hadjárat gyakorlatilag teljesen kiirtotta őket, a Provence és 
Languedoc vidéki kathar trubadúr mozgalom volt a legvirágzóbb a nyugati 
középkori világban. Számunkra az ENDURA névben minden összetevője benne 
van, és az ABRAXAS-szal elkezdett manicheus gnosztkius alapelveket foly- 
tatjuk." 


"Számos "varázslat"-ot használtunk fel a számainkban, bár én magam 
szerint nem szívesen használnám ezt a szót. A Hexe c. album nyitószáma, 
valamint a "Dreams of Dark Waters" ( Sötét vizek álma ) c. CD címe egy 
varázserejű dal a rohanó víz hangjáról, amely segítségül hívja Azagthoth és 
Cthulhu energiáit. A méhben rejlő magzatvíz, mint Binah óriási tengere és az 

elsüllyedt vizekben alvó energiákat. Cthulhu a meg nem született gyermek, a fel 
nem ébredt szellem metaforája. A "Great God Pan" ( A Nagy Pán Isten ) c. CD-re 
felvettük a Hymn To Pan (Himnusz Pánhoz) egyik változatát, melynek szövege 
az angol mágus, Aleister Crowley egyik verse. Ez az egyetlen olyan dalszöveg, 
amelyet nem mi magunk írtunk. Nem hiszem, hogy önmagában véve a zenénk 
"mágikus" lenne, de azt gondolom, hogy hatásosan lehetne felhasználni 
mágiához, mivel az általunk kreált ritmusok szinte hipnotizálni tudnak, és olyan 
hangmagasságokat, frekvenciákat és hangszíneket használnunk, melyek arra 
sarkallhatnak embereket, hogy nagyon elboruljanak, sötéten lássák a dolgokat. A 
"Mágia" szempontjából nagy jelentősége van a dalcímnek, a cím mint egy dal 
koncepciója nagyon fontos. A primitív társadalmakban az emberek titkolták az 
igazi neveiket, abban a hitben, hogy amennyiben valaki megtudja azt, akkor azt 
felhasználhatja ellene. Amikor címet adunk egy dalnak, elnevezzük azt, össze- 
függésbe hozzuk ezáltal a dalt, és az emberek legalább annyira reagálnak a névre 
mint a szövegösszefüggésre, ez pedig egy nagyon fontos okkult koncepció." 


7... azt gondolom, hogy az én személyes filozófiám folyamatosan fejlődik, 
és egészen a halálom napjáig fejlődni fog. A fő hitem, hogy elvetem a dogmákat. 
A dogma és az új gondolatok elfogadására való képesség hiánya, ez jelenti szá- 
momra a legfőbb ostobaságot. Főleg emiatt nem tudnak az emberek előrelépni, 
találnak valamit, ami megtetszik nekik, és nem képesek ezen továbblépni. 
Kétségtelen, hogy ez a viselkedés vagy szemlélet a dogmákban, továbbá a vallá- 
sokban gyökerezik, mint a régi Aeon, a kereszténység, az iszlám, a judaizmus, a 
fasizmus, a kommunizmus, a demokrácia olyan emberekre támaszkodik és épít 
akik be vannak zárva egy intellektuális kábultságba; az a fajta a viselkedésmód- 
juk, hogy azt kapod, amit adnak neked, tetszik vagy sem. Ez a szemlélet nemcsak 
ezen explicit filozófiákban fedezhető fel, az okkultizmus is hordozhat ugyanilyen 
csapdákat az emberek számára. Sok ember fél az új gondolatoktól, melyek 
megváltoztathatják a kényelmes világukat. Bezárod önmagadat egy cellába, 
melyet a mások által kialakított hitvilág hozott létre. Olyan ez, mintha levágnád 
a bal kezedet csupán azért, mert jobb kezes vagy, jobb kézzel írsz. Az én saját 
mágiám része, hogy a közelmúltban dolgoztam a Daathian Gateway-jel 
(Daathiánus Kapu) a Fa ellenkező oldalára, a Oliphoth-ra. Ez egy álomszerű 
munka volt, és egyben egy asztrális elképzelés kivetítése, mivel megpróbáltam 
keresztüljutni a Kapu Örzőjén. Azt hiszem, hogy Daath - mint szefira, ami létezik 
és egyúttal nem létezik - szubjektív és nem objektív, mivelhogy ő bennünk van 
mindannyiunkban, éberen várakozik, elrejtőzve belül, nehogy felfedezzék." 


"Amikor Julius Ceasar partra szállt Britanniában, és megkezdte a kelta 
törzsek meghódítását, első cselekedete volt a druidák kivégzése, akik a művelt, 
hatalommal rendelkező osztályt képviselték a kelta társadalomban, mivel ők 
lehettek volna bármely felkelés elsőszámú vezetői. Valóban rengeteg szemetet 
lehet találni jelenleg a druidákról és a kelta misztériumokról. Azok az emberek, 
akik fehér ruhákban Stonhenge-nél ünneplik a nyári napfordulót, nem a druida 
hagyományok örökösei és továbbvivői, hanem a viktoriánus világ elképzelé- 
seinek éltetői, akik egy szentimentális "Kelta" aranykort sugallnak. Kétlem, hogy 

akár egyetlen druida is élne még Britanniában 2000 évvel az ismert történelmi 
események után. A druidák fő tanításai közé tartoztak, hogy semmilyen anyag, 
energia vagy szellem nem pusztítható el, de átalakul, és újra hasznosul egy örök 
sorsszerű (karmikus) körforgásban. Nem véletlenül használtam itt a "karma" 
szót, mivel ez rámutat az európai emberek észak-indiai régiókból való, védikus 
és árja (az Árja szót igazi értelemben használom) eredetére (indoeurópai 
nyelvek). Az archeológusok is igazolták mindezt, Dániában talált Gundstrup 
Cauldron tele van kelta szimbólumokkal, a Szarvas Isten, Cernunnos tantrikus 
; jóga pozícióban ül, jobb kezében egy torc-ot (— a 
torc vagy torgue hajlított fémből készült druida 
nyakék) tart, bal kezében egy kígyót, könnyen 
lehetne erre azt mondani, hogy ez a Balkezes 
Tantra megjelenítése, amely éppen megidézi 
Kundalini-t. Bármi is a jelentése az üst- 
nek (- Cauldron-nak), mindenképpen egyértelmű 
a kapcsolat az indiai művészet és a kelta emberek 
eredete között. A druidák szent Ligetekben gyako- 
rolták vallásukat az Erdőben, ezt a szokást vették 
1 át később a katharok Languedoc-ban, Dél- 
§ el Franciaországban. A Tölgyfát és a Fagyöngyöt 
V/ szent növényekként tisztelték. A Tölgyfa ugyanis 
képes volt arra, hogy elviselje a nagy fényt, és vizes területeken előszeretettel 
nőtt, így a két elem (a fény és a víz) között mintegy közvetítő szerepet töltött be. 
Egy "világfa", kapcsolat a földi és az isteni között. A Fagyöngy azért volt szent, 
mivel a Tölgyfán nőtt, de anélkül, hogy a földet érintené, ezzel ugyancsak 
kapcsolatot teremtve a különböző elemek között. A Fagyöngyöt a keltákhoz 
hasonlóan szentként tisztelték a germánok is, és a tölgyfa leszármazottjaként, sar- 
jaként tekintették, emellett a tisztaság és férfiasság jelképeként tisztelték. A 
metafizikai tradíció később kiszélesedett, és bizonyos helyeket rituális célokra 
használtak fel, pl. barlangokat, melyek magas sziklafalon helyezkedtek el, s 
ezáltal a föld és ég között "lógtak", emellett sok brit és nyugat-európai keresztény 
katedrális druida szent helyekre épült rá, ezek közül a legismertebb a fran- 
ciaországi Chartres-i székesegyház, ahol olyan sajátos pogány isteneket imádtak, 
mint a Fekete Szűz, Isis. ( A francia főváros, Párizs nevének eredeti jelentése: 
Parlsis, azaz Isis Ligete. ) A durham-i katedrális mágikus erejű helyen épült, egy 
kiemelkedő sziklán helyezkedik el, három oldalról folyó veszi körbe, szentélyként 
és templomként is használták, már akkoriban is, mielőtt a keresztények egy 
keresztet raktak a tetejére!" 


"Te vagy az Isten. Nincs Isten, csak Ember, vagy a Liber AL Vel Legis 
(azaz a Törvény könyve) szavaival élve "Nincs ott Isten, ahol En vagyok". Azok a 
dolgok, amelyeket elődeink Isteneknek neveztek, valójában a Természet erőinek 
megjelenítései voltak, melyek uralkodnak a Világ fölött, illetve az Emberi En 
Pszichológiai Erőin. Az Univerzum tele van energiával. Az Ember megtanulhat- 
ja ezen erők kordában tartását, és saját Akaratának megfelelően való 
hasznosítását, de ez nem azt jelenti, hogy ezek az erők bármilyen módon is fel- 

sőbbrendűek lennének az Embernél. Ha az elektromosság egy Isten lenne, akkor 
meghajolnál a fali konnektor előtt. Ha megpróbálod belegyömöszölni ezeket a 
tágan értelmezett pszicho-mágikus fogalmakat ízléses kis antropomorf 
egységekbe, melyekre az "Istenek" címkét tűzhetjük, akkor ez a hozzáállás inkább 
olyan, mintha lepkegyűjtő lennél, nem pedig haladó gondolkodású okkultista. 
Az Istenség eszméje igazából csak azért van, hogy kelepcébe csaljon mindannyi- 
unkat. Az emberek egy kozmikus összehasonlítást építettek fel a földi rendhez 
képest, majd később ezt arra használták fel, hogy megszilárdítsák és alátá- 
masszák földi hatalmukat. Nyugaton a katolikus egyház ezt művészi szintre 
csiszolta: a rendszer Tetején helyezkedett el a Pápa (aki voltaképpen egy nagyon 
is pogány figurának tűnik, a fallikus vörös Püspöksüvegében, és Atyának 
szólítják őt, mint ahogy a Mithras-i beavatás legfelsőbb fokozatát is nevezték.), 
azután következnek a Bíborosok, a Papok és a Nemesek, majd e piramisszerű 
felépítmény legalján találhattad meg magadat és engem is, a parasztokat, akik 
mindig azt tették, amit mondtak nekik. Ez volt a Keresztény Mennyország 
tudatosan kidolgozott modellje, istennel a tetején, azután a különböző Angyalok 
rendjei, majd a "megmentettek" lelkei. A sugallat világosan érthető: "A Földön 
ugyanaz van, mint a Mennyországban", és ugyanakkor "ugyanaz is, mint a 
Pokolban". Mi volt az oka annak, hogy a földi uralkodók isteni eredetet igényel- 
tek önmaguknak? A legtöbb földi uralkodó felhasználta ezt az erős vallásos 
nyomásgyakorlást az emberek felett, saját céljaik érdekében, a Cár csupán egy 
ember volt, de megkövetelte, hogy "Szent"-nek titulálják, de ugyanúgy halt meg, 
mint bármely más ember, nem istenként. Hasonlóképpen, a Japán Császár azt 
állítja magáról, hogy a Nap Istennő leszármazottja, és amikor az amerikaiak 
megszállták Japánt a 2. világháború végén, a legfontosabb dolgok egyike volt, 
hogy a Császárt lemondassák isteni címéről. Nagyon romboló hatású képességgé 
válhat az, amikor emberek azon mesterkednek, hogy isteninek kiáltják ki 
magukat, hogy ezáltal más emberekre kényszerítsék rá akaratukat, ezáltal meg- 
fosztva másokat saját akaratuktól, és saját emberfeletti emberi eszméik rabjává 
tesznek másokat. Hitler eszmeképe jól illusztrálja mindezt: a Nácik gondosan és 
részletekbe menően felépítették Hitler mítoszát, a nem dohányzó, teakedvelő, 
szinte isteni lény formájában. Félig vallásos beállítottságú képeket festettek róla, 
ő volt Németország "megmentője". A Hitlerjugendnek volt egy jelmondata: 
"Senki sem fog élni, ha Hitler meghal" (vagy: "Senki sem fogja túlélni Hitlert"), 
amely jól példázza a Hitlerről kialakított mítoszt, egy olyan ember, aki Istenné 
vált, és végül Berlinben a Götterdammerung (- "Istenek Alkonya" ) valójában 
egy apokalipszis volt, mivel az "Istenek" eltűnése rendszerint így történik Minél 
hamarabb rá kellene ébrednie a emberiségnek saját Isteniségére, ahelyett hogy 
egy külső Isten téveszméjének pocsolyájában dagonyázik." 


"Számomra a két alapelem jelenti az élet kettősségét. Nem létezhet egyik 
a másik nélkül, mindaddig, amíg valaki / valami nem egyesíti őket. A baj az, 
hogy ha feltételezzük, hogy ezen két kozmikus erőnek emberi értékei vannak, 
nevezetesen a meg nem világosodott keresztény gondolkodásban a "Sötétség" 
fogalmát mindenfajta "gonosz"-szal társították, bár biztos vagyok benne, hogy 
erőszak vagy nyomás hatására a legtöbb keresztény nem tudná megfogalmazni, 


. ]0e 


hogy mi is a gonosz, de valószínűleg valami olyasmit nyögnének ki, hogy "Isten 
Akarata" ellen való, mely mögött azt értik kb., hogy az őket ellenőrző rendszer 
Akarata ellen való. Talán azért alakult így, mivel a Sötétség a "Nem-Lét" 
kézzelfoghatatlan Ilaptának nagyszerű kifejezésévé vált, és mivel ezt megérteni 
képtelenek, olyan mélyen meggyökerezett az emberi tudatban, szürke- 
állományuk mocsarában, hogy a hanyatló keresztény gondolkodás "ördögi"-nek 
és "gonosz"-nak titulálta. Ha valamennyire járatos vagy a hermetikus alap- 
tételekben, "Ami fenn van, ugyanaz, ami lenn van", azaz ami a Makrokozmikus 
Univerzumban, a nagy világegyetemben történik, ugyanaz zajlik le az adott 
emberi egyéni világában, Mikrokozmikus Univerzumában is, ily módon a végte- 
len űr trans-stelluric (csillagokon túli) misztériumai az emberi összefüggésekben 
is működőképesek lehetnek, kisebb méretre vetítve az emberi psziché számára is 
megemészthetőek szeletei. Az Uresség Sötétségének sok hasonmásával szem- 
besülhetünk a földi világban is, a sötét vizek sötét vizű örvénye, a tudat sötét 
pszicho-mágikus szakadéka és a Papnó, Szajha Babalon sötét szex-mágikus 
végtelen mélysége. A Papnő az, aki képes elnyelni a fényt (LVX vagy LUX-ot) 
egy sperma alakjában, és átalakítja azt a csillagközi anyaméhben, majd megszüli 
a Teremtő Kalas-t, a Teremtő Vért az Anyaméh Urességének Sötétségéből. A 
Téren túli Színek. Makroszkopikus méretű "Ami fenn van, ugyanaz, ami lenn 
van" -hoz hasonló jelenség a Fekete Lyukaké. A Fekete Lyuk valójában a 
világűrnek egy hihetetlenül sűrű sötét foltja, amely magába szív és elnyel minden 
anyagot, fényt és időt, minden dolgot Eggyé sűrít, a kabbalista elméletek szerint 
ez megfelel a Soph-nak, a Manifest Unmanifest-nek. (a Nyilvánvaló Képtelenség). 
A Fekete Lyuknak nagyon erős okkult jelentősége volt, Kenneth Grant, az angol 
mágus a Fekete Lyuk jelenséget a következőképpen fogalmazta meg: a Fekete 
Lyukak tulajdonképpen Hoor-Paar-Kraat és Ra-Hoor-Khuit, Set és Horus sötét 
ikreinek mítoszához kötődnek. Hoor-Paar-Kraat az ismeretlen múlt és Ra-Hoor- 
Khuit az ismeretlen jövő. Amikor ők ketten találkoznak, ez a Fekete Lyuk ajka, az 
"Esemény Horizont". Az Idő önmagától megáll, az istennő Kozmikus Yoni-ja úgy 
pörög, mint egy fordított generátor, a Teremtés dualitását visszaváltoztatva az 
elsődleges sötétséggé, Semmi sem Létezik, csak a MOST, az Egy MINDEN-ben, a 
Nagy Pán Isten, mint 777, az Osvények és a Fa szefiráinak összessége. De ez nem 
a vég, mint ahogy LVX (a fény) a NOX-ból (éjszaka) születik meg mint ahogy a 
mag az Anyaméh sötétségében fejlődik, a Fekete Lyuk kilövelli magából az 
anyagot a semmiből a létezésbe a különböző kozmikus jelenségek formájában 
mint pl. a Fehér Lyukak, a Kozmikus Kiömlések, a Szolária-Fallikus Akarat, hogy 
Teremtsen az Urességben. A Sötétség pozitív dolog, ez Pán Ejszakája, az Ejszaka 
az Álmok forrása, LVX a NOX-ból. Metafizikailag ez a tiszta állapota a Nem- 
Létnek, a Nirvana-nak, ez a "Sötétség, Amely Elég Világos." 


"Számomra a víz, mint alapelem nagyon fontos, erőteljes, gyermekkorom 
óta egyszerre megbűvölt és megrémített a mély, sötét, sűrű víz. Amikor gyermek 
voltam, békákat fogtam az erdőben egy kis tavacskában; nagyon elszigetelt és 
kísérteties hely volt, nagyon nagy volt ott mindig a csend és pokoli szag volt a 
mocsárgáztól. A tavat körbe benőtte egy óriási, korhadó fűzfa, és bár féltem ettől 
a helytől, újra és újra visszamentem oda. Gyakran úgy éreztem, mintha figyelne 

valaki vagy valami ott. Késöbb történt egy másik eset, kb. 12 éves lehettem, és a 
tengerben úsztam. Sokáig mélyen beúsztam, ahol a víz már hideg volt és mély. 
Hirtelen egy nyomasztó félelemérzet lett úrrá rajtam, úgy éreztem, mintha egy 
óriási valami lenne a tengerben alattam és mindenütt körülöttem. Vak pánikban 
visszaúsztam a partra olyan gyorsan, ahogy tudtam, és egészen addig nem 
éreztem magam kellemesen természetes vízben, amíg ezt az élményt fel nem 
használtam a mágiámban (magick) . A víz képe, és ami benne van, nagyon erőtel- 
jes totem számomra, az én mágikus nevemet - azaz Frater XIII (13-as Testvér) - 
azért választottam, mert a 13-as a Halász száma. Az ember, aki egy horoggal 
megfogta Leviathant. A Halász koncepciója nagyon fontos okkult téma. A 
Bibliában Jézusnak sok olyan tanítványa volt, akik halászok voltak. A kelet- 
mediterrán misztérium kultuszaiban a Hal a spirituális újjászületést és 
megújulást szimbolizálta, a korai keresztények is ebből vették át a Hal-szimbólu- 
mot. A középkori Grál regényekben a Halászkirály fontos szerepet játszott a Grál 
kutatásában, a felvilágosodás keresésében. A víz és a Hal fontos, szinte uni- 
verzális szimbóluma az Akarat ébredésének. Jónást lenyelte Leviathan, és a belse- 
jéből később új emberként jött elő, átváltozott, a szörny gyomrában beavatottá 
lett." 


"Gyermekkorom óta érdekel a mitológia, emlékszem, a nagyapám mesélt 
nekem egy történetet egy óriási szörnyről, mely egy helyi folyóban élt, és hogy 
hogyan ölte meg őt egy középkori lovag, ez Lambton Worm története. (A Worm 
egy ősi angol szóból ered, a Wurm -ból, melynek szó szerinti jelentése féreg, de 
itt átvitt értelemben sárkány vagy kígyó.) Ez egy jól ismert történet EK- 
Angliában. En gyermekkoromban ugyanabban a faluban laktam, a folyó partján, 
ahol egykor a szörny felbukkant, s ennek alapján magam is kitaláltam saját 
történeteket, pl. a folyó tele volt szörnyekkel, az erdőben farkasok és vámpírok 
tanyáztak. Nagyon sok időt töltöttem az erdőben, apró "megszentelt helyeket" 
készítettem kövekből és fadarabokból, botokból. Órákon át üldögéltem az 
erdőben, csak fülelve és nézelődve. Természetesen, ahogy nőttem, az érdek- 
lődésem szélesedett, egyre többet olvastam, egyik dologból következett a másik, 
és késobb jöttem csak rá, hogy sokminden érdekel, és hogy az egész világomat az 
engem érdeklő dolgok színesíthetik csak meg. Szerintem ugyanazt az embertí- 
pust érdekli a foci és az autók, de én mechanikus helyett mágus lettem." 


DISZKOGRÁFIA: 
e Hexe (még ADRAXAS néven) cassette 1993 En Comm 
e Great God Pan unreleased 1993 
e Dreams Of Dark Waters CD 1994 Nature éz Art 
e The Dark Is Light Enough CD 1996 Allegoria 
e Liber Leviathan CD 1996 — Aesthetic Death 
e Black Eden CD 1996 — Red Stream 
e Great God Pan CD 1997 — Elfenblut 
e The Watcher CD 1998 Old Europa Cafe 
e Biomechanical Soul Journey 10" 1999 "— Power And Steel 

e Elder Signs 2CD 
e Contra Mundum CD 
e Dark Projections Of 
An Ancient Nature cassette 
e Ard Inn Ar cassette 


1999 
1999 


1995 
1996 


Red Stream 
Cold Spring 


Psychotic Reactions 
Old Europa Cafe 


Válogatásokon való szereplések: 


e Luxuria - Volume 1 cassette 
track: "Biomechanical Soul Journey" 


e Pornography cassette 
track: "Total Control" 

e Territoires Sonores cassette 
track: "The Last Pylon" 

e Order et I Chaos cassette 


track: "The Call Of The First Aethyr" 
e Under The Ravens Banner cassette 
track: "The Fall Of Amor" 
e Luxuria - Volume 2 cassette 
track: "The Dark Face Of Eve" 
e Onore Alle Arti CD 
track: "The Fall Of Amor" 
e Mysteria Mithrae CD 
tracks: "The Sun Behind The Sun" and 
"The Bull And The East Wind Blowing" 


e The Dark Ages 2CD 
track: "Back In Black" 
e Fine Sonne Voll Blut CD-ROM 
e Lucifer Risin CD 
track: "Parzifal" 
e Sol magazine t CD 
track: "Stay Not The Tides" 
e The 22 Arcana Of The Tarot , 2CD 
track: "The Devil" 
e Temple Of Kilowatts CD 
e Saturn Gnosis LP -- booklet 
e as yet untitled D 
track: "Deus Sixtus IX" 
e as yet untitled 4x7" box set 


1993 
1994 
1995 
1995 
1995 
1995 
1996 
1996 


1997 


1998 
1999 


o 


o 


1996 


track: "Biomechanical Soul Journey" (remix) 


Video: 
e Macrocephalous Compost III VHS 


199? 


En Comm 
BV Tapes 
Art Concept 
Actus Dei 
Ravens Chats 
En Comm 
My Castle 
Athanor 


Arborlon Music 


NV 
Athanor 


Tursa 

VOW / Black Magazine 
Fluttering Dragon 
L.O.K.I. Foundation 


Muzamuza 


Art Concept 


Old Europa Cafe 


track: "He Knows The Gate" from "The Dark Is Light Enough" CD 


s ENDURA/EN COMM., 


C/O C. Walton, 48 Wood Lane, Ferryhill, County Durham, DL17 80€, England 

HANGOK 


V annak korok és vannak éjszakák, melyek sötétsége felfalja szemünk világát és 
felemelhet minket mélyen önmagunkba, ahol a sötét is elég fényes, ahonnan hall- 
hatjuk a fák remegését, a vér lüktetését, a F öldanya haragját és hatalmát, mert 
körülöttünk minden él és hangot hallat; a világ suttog, sikít, horóg, üvölt, zenél... 


em igazán szeretem Zenei stílus meghatározásokat, mert sosem lehet- 
nek igazán pontosak (nem tudhatják pár szóban visszaadni a zene 
hangulatát, esetleg szellemi hátterét), és számtalan az átfedés, de elis- 
merem, hogy kétségkívül szükség van rájuk így, a zenék átláthatatlan 
sűrűjében. 

A -sután és csúnyán - "dark ambient" és "dark ritual music" néven 
definiálható stílusok alapjait már igen régen letették, de az utóbbi időkben kezdett 
igazán felnőni és jobbnál jobb (és persze rosszabbnál rosszabb) zenekarok alkotni ezen 
a zenei formán belül. Ezek a zenék ősi kultúrákból, pogány ideológiákból, ezoterikus 
tradíciókból, bölcsességekből merítve próbálnak közvetíteni gondolatokat, hangula- 
tokat, másvilági élményeket az arra fogékony embereknek. A stíluson belül három főbb 
vonalat lehetne külön megkülönböztetni: a "természetközelit", a "háborúk által 
inspiráltat" és a "misztikust". "Misztikusnak" lenni mindig is divat volt (nem csak a 
zenéken belül); ez ennek a stílusnak az átka: szívesen teszik be lábukat e zenék földjére 
emberek (például a black metal stílus egy-egy nem túl igényes képviselője) a megfelelő 
-és nélkülözhetetlen- háttér nélkül. A recept nagyon könnyűnek tűnik: a borító/book- 
let nem nélkülözheti az okkult/mítikus szimbólumokat. A szövegeknek az alkotó bea- 
vatottságát kell kihangsúlyoznia; nem árt, ha hemzsegnek az okkult fogalmak, de a 
legkönnyebb, ha nincsenek is szövegek, mert akkor csak a dalcímeket kell igen gondo- 
san kitalálni egy-egy ezoterikus enciklopédia segítségével... A zenéhez elég egy jobb 
számítógépes program (megjegyzem, hogy az egy hiteles zenéhez is elég tud lenni!) 
plusz hangminták például ázsiai szertartás zenékből... Ilyen zenekarokkal sajnos a 
nagyobb kiadók is "dicsekedhetnek". 


FIRST LAW: VIOLENT SEDATED CD. A lipcsei L.O.K.I. Foundation két- 
ségkívül a dark ambient elkötelezettje (korábbi produktumai: Dagda Mor, Iron Will, 
Inade, Wolverine, MK Ultra). A First Law mindenese, Andreas Wahnmann 5 hónapig 
dolgozott ezen az anyagon kiszolgálva vele a hallucinogén drog kultúrát (nyilván- 
valóan az inspirációk is ideköthetőek). A hangok amolyan számítógép ízűek, de nem is 
akar másnak tűnni, mint ami. A borító és a számcímek (pl. Amphetamine Sulfate, 
Lithium Carbonate, Phenelzine) mind a pszichedelikus ambient címkét követelik az 
albumnak. Vegyészeknek kellemes hallgatmány lehet. 


HERBST9: FROM A DARK CHASM BELOW CD. A német Herbst9 első 
anyagának (szintén a LOKI-tó) nagyon sötét ambient zenéje nagyon kellemes 
meglepetés volt számomra. Bár pár apróság nem teljesen nyílvánvaló/ világos 
számomra a bookletben, mint például a lipcsei Völkerschlacht National Denkmal 

szerepe plusz két- 
séges — a túlzott 
titkolódzás szándé- 
ka (a borítón a 
számcímeken és e- 
mail címen kívül 
nincs semmi info ! 
feltüntetve s ez 
utóbbi is úgy tűnik, 
hiába, mert eleddig 
nem voltak képesek 
válaszolni), de a 
zene abszolút meg- 
őzőnek tűnik. 
Orülök, hogy megis- 
merhettem őket. 


THE NEMETH 
-COMPILATION 
TAPE. A portugál 
Reaping Horde 
kiadó (korábban 
Reaping Host) hazá- 
ja hét ambient/ritu- 
al zenekarának 2-2 
felvételét gyűjtötte / 
össze erre a válo- 
gatás kazettára. A szerzeményeket összekötő koncepció ill. azok inspirációi a "kelták 
szent erdői" (gondolom ezért van tele az amúgy igen szép és ötletes csomagolás 
tölgyfalevelekke)). A kazettát az Oktober Black nyitja. Zenéjükben számomra a gitár 
dominált. A Wolfskin máshol már jobban és határozottan meggyőzően remekelt, de 
J. Aernusnak most sincs oka szégyenkeznie. Az Ereshkigal a hangok monoton, végte- 
lenségig nyújtásával próbálja azt a hatást/hangulatot elérni, ami korábban másoknak 
már sikerült. A Once A Barge ígéretesnek tűnik, bár tipikus motívumokkal operál. 
Nagyon szívesen hallanék tőlük több anyagot. A Karnnos Sol Invictus/ Death In June 
hatása itt nyilvánvaló (máshol nem igazán). A válogatást záró The Joy Of Nature And 
Discipline és Nerthiagh sem mentes a náluk nagyobb zenekarok hatása alól, de 
mégsem rovom fel nekik (sem a többi zenekarnak a hibáikat), mert összesésgében jól 
sikerült ez a kazi. A kiadó tervez a jövőben egy teljes Wolfskin CD-t és Karnnos mini 
LP-t és további válogatásokat (hasonlóan egyedi borítókka). 

STEVE ROACH: LIGHT FANTASTIC CD. Az amerikai Fathom 
Records a -főleg world music és trance stílusokkal keveredő- ambient zene 
elkötelezettje. A két legnagyobb művészük Steve Roach és Robert Rich. A 
Light Fantastic bármennyire is jó (állítólag az), nem hagyott túl mély 
nyomokat bennem, pedig a Vidna Obmana keze is benne van a dologban. 

ROBERT RICH: SEVEN SEALS CD. Robert Rich 13 évesen készítette első 
analóg szintetizátorát, és azóta sem igazán mozdult el a számítógépek és 
hangszerek mellől. Olyan arcokkal készítette lemezeit, mint Steve Roach, B. 
Lustmord, Lisa Moskow, Vidna Obmana vagy Stefano Musso az Alio Die-ból. 
Robert Rich a Seven Veils lemezen egyiptomi, perzsa, török és indonéz gamelán 
zenei eszközöket, hatásokat használ fel. Az összhatás kellemes (időnként túl 
kellemes, azaz határozottan hiányoznak a karistoló, az oda nem illő és pont azért 
mégis odaillő hangok, zörejek), de a gitár —pláne a gitár szólók- nagyon nem kel- 
lenének. 


e LOKI, PSF 24 13 21, 04333 Leipzig, Germany. 
9 REAPING HORDE, Apartado 101, 5401-909 Chaves, Portugal. 
S FATHOM RECORDS P.O.Box 31321, San Francisco, CA 94131 USA 


Megjelent 777, the Book of Lyrics címmel a THE MOON LAY HIDDEN BENEATH 
A CLOUD szövegkönyv gyönyörű kivitelben, ám igen borsos áron (70 DM). 
9 A.R.I., P.O.Box 33, 9432 Walzenhausen, Switzerland. 


Áprilisban jelenik meg a TWELVE THOUSAND DAYS "In The Garden Of Wild 
Stars" című albuma a Musica Maxima Magnetica-nál. A zenekar Martyn Bates 
(EYELESS IN GAZA) és Alan Trench (ORCHIS projectje. A lemez állítólag nagy- 
on érdekes dark folk anyag lesz. 

eMusica Maxima Magnetica, P.O.Box 2280, 50100 Firenze, Italy 


e 
Az Old Europa Cafe márciusi anyagai: 
CONTAGIOUS ORGASMN: Illegal Occupation of Ears CD. Zajos japán ambient 
470 példányban. 
PACIFIC 231: Thulé Apocalypse CD. Nagyon súlyos industrial Világháborús 
hangulatot idézve szintén 470 példányban. 
FOLKSTORM: Information Blitzkrieg CD. A koldmítes MZ.412 Mr. Kremator 
Nordvargrjának szóló projectje. Állítólag "az új indusztriális zene remekműve". 
Mindezek valóságtartalmát megítélni nem tudom, és nem igazán fogom tudni a 
jövőben sem, mert csak 470 példányban jelent meg. 
Az O.E.C. júniusban kijövő CD-i: 
TELEPHERIOUE vs K2 CD. Német-japán ambient-industrial. 
STRARTVM TERROK: Genetic Implosions CD. 
ATRAX MORGUE: Paranoia CD. 
eOld Europa Cafe A.V.S., Rodolfo Protti, V.le Marconi 38, 33170 Pordenone, Italy 


Megjelent a belga PRIAPUS fanzine első száma. Benne: HYBRYDS és ORDO EOUI- 


LIBRIO interjú, a NUIT ET BROUILLARD lemezkiadó bemutatása és tengernyi 
lemez ismertető. PRIAPUS, C/O Geens, Postbus 103, B-9000 Gent -1, Belgium. 

ARNOLD BÖCKLIN 


"A hogya költészetnek aza feladata, hogy érzéseket fejezzen ki, úgy a festészetnek provokál- 
nia is kell; érzelmeket kell kiváltania. E gy képnek képesnek kell lennie oly sok gondolati 
táplálékot adnia a befogadó számára, mint egy versnek, és ugyanolyan mély benyomást kell 
tennie rá mint egy zenedarabnak," 


rnold Böcklin (1827-1901) a görög-római mítoszok legnagyszerűbb 
festője. Ahogy Wagner, a zenéjében, úgy volt ő képes a festményein 
megmutatni nekünk a fantáziánkat leginkább lebilincselő 
mítoszoknak a heroikus, monumentális témáit és alakjait. Képein 
zavarbaejtő elevenséggel jelennek meg a természet hatalmát és 
szépségét büszkén hírdető grandiózus sziklák, erdők és a mítoszok 
félállati lényei: faunok, nímfák, kentaurok, sellők, szirének, fúriák. Bölcsesség, 
erő, bujaság, nyugalom és harmónia árad festményeiből. 

Böcklin a svájci Baselben született 1827 október 16-án. Apja heves 
ellenkezése ellenére a költő, Wilhelm Wackernagel hatására a figyelme már korán 
a művészetek felé fordul. 1845-től a Düsseldorfi Művészeti Akadémián tanul a 
heroikus-panoráma képeiről neves Johann Wilhelm Schirmer keze alatt. Korai 
festő éveiben Böcklin leginkább idealizált klasszikus tájképeket festett. 1850-ben 
Rómába megy, hogy tanulmányozhassa az ókori mesterek munkáit. Tizenkét 
évvel később már a Weimari Akadémia professzoraként látogat el újra az örök 
városba, majd Nápolyba és Pompei-be 
is, hogy a nagy mesterek műveit élőben 
láthassa és tanulhasson belőlük. 
Élményeinek hatása -mind témában, 
mind stílusban és technikában- érezhető 
későbbi munkáin. Feltűntek a fan- 
tasztikus, mítikus témák, majd a 
gyönyörű álom/rémálomszerű képek. 

A műveiknek címet nem adó 
zeneszerzőkhöz hasonlóan, Böcklin is úgy 
vélte, hogy a címek csupán befolyásolják, 
összezavarhatják az embert; korlátozzák a 
néző fantáziáját. Képeinek a címeket min- 
denesetben az utókor adta. 1874 és 1884 
között Firenzében, tanítványokkal kör- 
bevéve festette legszebb, legismertebb 
képeit, mint például a Szent erdőt és A F 
Holtak Szigetét (amit —szokásához híven- 
5 változatban is meg festett ). 

A H oltak 5 zigete 


A bárka, hajó vagy gálya a mítikus utazások, a más életformákba való 
átlépés eszközei. Kapcsolatban áll a születéssel és újjászületéssel. Egyaránt 
jelképezi a bölcsőt és a koporsót. Ez utóbbira példák a régi vikingek, szkíták, 
indonézok, de a szlávoknál is gyakori volt a csónakba való temetkezés. 

A két életforma, ami között a hajó átvihet minket, a két, egymással 
állandó harcban álló alapelv, princípium hatalma alatt álló "helyek", "állapo- 
tok". Ezekre az egymást váltogató "állapotokra" a legegyszerűbb példák a nap- 
pal és az éjszaka ill. ébrenlét és álom, valamint élet és halál. 

Minden éjjel meghalunk, mikor elalszunk, álmodunk és reggel feltá- 
madunk/ újjászületünk, amikor felébredünk. Mint ahogy az életünkön belül is 
létezik a két erő újabb és újabb hatalomátvétele ( az ébrenlét és álom, a tudatos és 
tudattalan) úgy az életünk és halálunk, az újabb és újabb újjászületésünk, feltá- 
madásunk is egy nagyobb, hosszabb "ébrenlét" illetve "élet" része. Az 
emberiségnek, az emberi fajnak is (az egyed és fajfejlődés analóg) megvannak a 
maga különböző ébrenlétei, életei, korszakai, amik váltják egymást. Az emberiség 
két ilyen korszaka közti határ, köztes lét volt a 10-12 ezer évvel ezelőtti Ozönvíz 
is. A héber Noé egyértelműen a görög Charon rokona, aki az egyik létből a másik- 
ba kalauzol minket hajójával. Az Arnold Böcklin "A Holtak Szigete" c. klasszikus 
és csodálatos festményének szigete, ami egy vízből kiemelkedő hatalmas komor 
szikla, mintha egy hegy orma lenne, a héber mítoszok Ararátja vagy Olympos, az 
Istenek lakhelye. A Holtak Szigete az Istenek lakhelye... 


EOUILIBRIUM 

rigenész (kb.185-284) keresztény teológus nevéhez fűződő elmélet, 
a Makrokozmosz (univerzum) és Mikrokozmosz (ember) okkult 
kapcsolatáról, lényegi azonosságáról minden mágikus tan alapja, 
de nem csak az ember és az univerzum között állnak fenn e 
csodálatos összefüggések; több , létkört" is megkülönböztethetünk 
e kettő között és ezeken túl. Hiszen ha egy létkör egy másik, nála 
hatalmasabbnak szerves részeként annak pontos, kicsinyített mása is egyben, 
akkor az adott létkörben is megtalálható kell hogy legyen annak azonos, kisebb 
mása. Továbbá az elmélet figyelmen kívül hagyja a negyedik dimenziót, az időt 
illetve annak múlásával járó változások végtelen analógiáit. A számtalan létkör 
között így nem csupán egyszerű megfelelések vannak; hanem az élet rejtélyes 
megjelenése; világaink sorsa; a két ősprincípium —a lét folytonosságát biztosító— 
örök küzdelme követhető nyomon. 

A mítoszokban a két alapelv archetípusai a kígyóra vagy sárkányra 
emlékeztető vízi ősszörny és az égi lények: az istenek vagy angyalok. Küzdelmük 
meglehetősen elterjedt mítikus téma. Például az egyiptomi Apophisz és Ré, a 
sumér Tiamat és Marduk, a görög Tüphon és Zeusz , az indiai Vritra és Indra 
vagy a héber Leviatán és Jahve. Az isten győzelme a mélybe taszított káosz 
sárkány felett minden esetben a teremtés, a rend, új kor kezdetének előfeltétele. 

A Tiamat és Marduk küzdelme illetve az egyik legkorábbi teremtés 
történet, a sumér Enuma Elis mítikus kozmogóniája választ adhat nekünk az élet 
rejtélyes eredetére, mert bár a földi élet bölcsője hatalmas óceánjaink mélysége 
volt, ám egyetlen közös magva nem e bolygóról, hanem messze csillagokon túl- 
ról való. Az életnek a szükséges fehérjék, aminosavak véletlen összekapcsolódás- 
sal való létrejöttéhez -ahogy a tudósok képzelték el sokáig az élet keletkezését— 
több milliárdszor több idő szükséges, mint az Univerzum tízmilliárd évesre 
becsült életkora. A Nobel díjas Francis Crick és Dr. Leslie Orgel elmélete szerint 
a földi élet csírája egy másik bolygóról származik, amely , beoltotta" élettel 
bolygónkat, amikor nekiütközött. Ez a bizonyos bolygó az a Plútón túli idegen 
égitest, melynek létezésében már régóta biztosak a csillagászok, de akárcsak a 
többi Szaturnuszon túli égitest létezését, ezt is csak matematikai úton lehet 
bizonyítani. Ez a bolygó —a mítoszok nyelvén— a Tiamatot legyőző Marduk. 

Zecharia Sitchin Tizenkettedik bolygó című könyvében igen részletesen 
elemzi ennek tükrében a sumér Teremtés-eposzt (ennek csupán lényegét 
próbálom most összefoglalni). Az Enuma Elis története az ős-világegyetemben az 
istenekbolygók születésekor kezdődik. Az első felvonásban megszületik az első 
tíz bolygó: a Nap (Apszu), Merkúr (Mummw), Vénusz (Lahamu), Mars (Lahmu), 
Jupiter (Kisar), Szaturnusz (Ansar), Plútó (Gaga), Uránusz (Anu), Neptunusz 
(Nudimmud) és Földünk őse, Tiamat. A legkülső bolygó, a Neptunusz (akkor a 
Plútó még a Neptunusz holdja volt) a távoli világűrből újabb bolygót vonzott a 
már meglévőkhöz a Naprendszerünkbe. Ő Marduk, az új isten. Keringési pályá- 

a —mely ellentétes a többi bolygóéval— fokozatosan módosult, ahogy a többi 
bolygó mellett elhaladt és befolyásolták azok erős gravitációs és mágneses erői, 
ugyanakkor ő is hatással vol rájuk: , háborgatta Tiamatot; az istenek nem leltek 
nyugodalomra, mintha szélvihar űzte volna őket"; megzavarta Tiamat keringési 
pályáját, azaz , nyugtalanul járkált fel s alá". Az istenek Tiamat halálát kívánták s 
mivel erre a feladatra a legifjabb isten, Marduk tűnt a legalkalmasabbnak, őt 
bízták meg e feladattal. , Tiamat és Marduk, az istenek legbölcsebbike egymás 
ellen rugaszkodtak; csatára rugaszkodtak egymás ellen, nagy halállal a kezük- 
ben.(...) Az Úr tollas nyílvesszejét mellébe lőtte, átszakította bensejét, szétszag- 
gatta méhét. Legyőzte Tiamatot, eloltotta életét" A két bolygó nem ütközött össze 
csupán Marduk egyik holdja hasított mélyet Tiamat testébe. (Az istenek 
ősgyilkossága egyben ősnemzés is! Az ötödik felvonásban, mikor Marduk 
pályáján visszatér az égi csata színhelyére, befejezi művét: , Pihent az Úr, a 
holttestre nézett s bölcs gondolat, művészies terv fogant szívében. Kettévágta 
Tiamat törzsét, két félre, mint kagylót osztotta." Az egyik félből lett az Ég azaz a 
kisbolygó-övezet, mely elválasztja egymástól a belső bolygókat a külsőktől, a 
másik rész pedig az újabb ütközéstől napközeli pályára állt, tengely köröli 
forgást kapott (ezért váltják egymást a nappalok és éjszakák) s ekkor 
megszületett Marduk és Tiamat, a két ellenség , nászából" a Föld. 

A sárkány képviseli a feminin, nedves, passzív, negatív, sötét jint 
valamint a mélységet, a tudattalant, a virtuálist, a potencialitást. A feminin 
sárkány jelképezi a teremtés előtti formátlan, mozdulat- 
lan őskáoszt; a világ, az emberiség és az ember 
teremtés / születés előtti , magzatkorszakát", s lényegi- 
leg azonosnak mondható a vele más létkörből analóg 
földanyával, a primordiális ősistennel. Az összetekere- 
dett kígyó eredetileg a földanya jelképe volt (a héber 
Leviatán jelentése : , összetekeredett"...). A Világtojás 
köré tekeredett kígyó jól ismert képe is eszünkbe juttat- 
ja az ember születése előtti színterét, az örvénylő, 
nedves belek közé zárt anyaméhet. 

Osszehasonlítva a legkülönbözőbb mítoszokat 
szembetűnő, hogy a samanista illetve más, abban gyök- 
erező kultúrájú népek (pl. Kelet-Ázsiában) szemében a 
sárkány ill. kígyó a kegyes hatalom megtestesítője (pl.az 
észak-ausztráliai binbingák bobbi-bobbija vagy a vietnámi Lac Long Ouan ), míg 
a sémita és indoeurópai népek általában a gonoszt, az elpusztítandó ellenséget 
látják benne. A samanista, illetve természeti népek individuális érzéke, éntudata 
kevésbé fejlett a lelki érzékenység javára . "Az egyes ember életével alig számol- 
nak, s valami kollektív tudat ösztönös mélységeiből merítik a fogalommá vált 
,keleti bölcsességet". Az egyetemes élet nagy törvényeinek, a ftennmaradásnak, 
az elemi életerőnek ösztönös megérzése és őrzése ez, , sárkánybölcsesség", az ősi 
szimbólumok nyelvén. Birtokosuk, a keleti és indián ember még nem lépett ki a 

tudata alatt lappangó természeti közösségből.(...) IAz európail népek teremtették 
meg az énkultuszt, s változtatták a történelmet az individium történelmévé. Az ő 
szemükben a sárkány kártékony, mert szembefordul az egyén érdekeivel, 
szabadságával." (Várkonyi Nándor) A földanyát, -istennőt időnként kegyetlen- 
nek és életellenesnek, máskor kegyesnek és életadónak mutatják a mítoszok. 
(Például az azték Coatlicue földistennő feje helyén - az ábrázolásokon- két 
csörgőkígyó néz egymással szembe. Szoknyája tekeredő kígyókból áll. 
Nyakláncára koponyák, szívek és kézfejek vannak fűzve. Az istennő emberevő 
volt, ám gyakran kegyes népéhez.) Földünk egy önszabályozó organizmus. 
Anyabolygónk, amennyire csak tudja, az anyagcseréjéből önkényesen kilógni és azt 
saját javára szabályozni akaró ember vandál pusztításait probálja korrigálni és 
megtizedelni a már nemcsak köz-, hanem önveszélyesen túlnépesedett 
emberiséget különböző természeti katasztrófákkal és vírusokkal. Az utóbbiak 
ellen az orvostudomány természetesen -hiszen a Föld kicsinyített másai 
vagyunk- hasonlóan lép fel, azaz mindent megtesz, hogy megsemmisítse a 
szervezet nemkívánatos pusztítóit, gyilkosait. 


OZ 


A mítoszok szerint az istenek teremtettek minket. A hagyomány az 
isteneket és közvetítőiket (angelosz-hírnök) légies szellemlényként képzeli el. A 
teremtést megelőző ősmozdulatlanságot megtestesítő sárkányt legyőző és 
mélybe taszító istenek, angyalok a maszkulin, aktív, pozitív, száraz , a fényt 
sugárzó, tudat feletti erőt képviselik. A mítoszok istenei és angyalai azaz 
teremtőink és tanítóink a maszkulin princípium antropomorf megjelenítései. A 
mítoszok szerint akárcsak világunk, s egyáltalán maga az élet, az ember is a két 
alapelv , keverékéből" teremtetett. 

Minden élet újabb életet azaz minden létkör újabb létkört szül. Tiamat 
Naprendszerünk szűz feminin planétája volt, s Marduk volt, aki megter- 
mékenyítette, így téve őt Földanyává. A Födanya méhében az élővilág magva 
kezdett el fejlődni, azaz egy újabb létkör. Az élővilágon belül az emberi faj volt 
Tiamattal analóg, ám az újabb létkörré/emberré válás, az anyaméhből való 
megszületés, a méh megnyitása újabb külső beavatkozást kíván, akárcsak Tiamat 
esetében. Nem tudni pontosan, kiknek lehettek valójában a mítoszok istenei és 
angyalai azaz teremtőink és tanítóink szimbolikus megjelenítései. Több elmélet 
szerint teremtőink/ világra segítőink nagyon is valós, hús-vér lények voltak. 
Talán egy magasabb fejlettségi fokon álló, az evolúcióban előbbre tartó 
rokonaink; vagy talán azon a bizonyos bolygón élő égi testvéreink, mely 
Földünket élettel beoltotta? Az addigi mértékű fejlődésünk után a Homo 
Sapiens (gondolkodó ember) hirtelen feltűnése és képességeinek megváltozása 
egyaránt drasztikus, és ráadásul ez a hirtelen , ugrás" egy igen zord —min- 
dezeket nem igazán elősegítő- jégkorszakban történt. Közvetlen elődje elvileg a 
Homo Erectus lenne, de a különbségek jellegéből (pl. a beszéd megjelenése, bár 
arról, hogy ez valós fejlődésnek tekinthető e, hosszan lehetne vitatkozni) adódóan 
a tudósok a mai napig keresik azt a bizonyos hiányzó láncszemet (missing link) 
evolúciónk sorából. A mítoszok szerint az istenek teremtettek minket , saját 

hasonlatosságukra". Zecharia Sitchin szerint az ember (értsd: a modern ember, a 
Homo Sapiens) a Homo Erectus és az , istenek" (akárkik is voltak) 
keresztezéséből született, ám nem holmi isteni gondviselés ösztönözte teremtőin- 
ket, amikor elődeinket kiemelték az állati sorból. A sumér szövegek szerint az 
embert az istenek csak azért teremtették, hogy dolgozzanak nekik. Az ávod 
kifejezést általában , imádatnak" fordítják, ám valójában , munkát" jelent. 
(Ahogy a történelem gyarmatosító nemzetei hajtották igába a fejletlenebb 
őslakosokat.) A régi kor embere nem imádta, hanem szolgálta isteneit. Csakis 
munkaerőnek nemesítették, , háziasították" őket. , Megteremtem az alacsonyabb 
rendű lényt, kinek neve: ember. Tiszte és kötelessége légyen az istenek szolgála- 
ta." Z. Sitchin Szerint az istenek és a Homo Erectus génállományának elegyítésekor 
a női gének alkották a földi, míg a férfi gének az isteni összetevőt. A Bibliában 
Nefilim néven említett égiek nemcsak isteni , génállományukat", hanem 
tudásukat is bőségesen megosztották velünk... Énók apokalipszise szerint Ázázel 
megtanította az embereket a kard, a kés, a pajzs, a páncél, valamint a tükör és a 
különböző, csábításra szolgáló illatszerek, szépítőszerek és ékszerek készítésére, 
Amazarek a ráolvasások és a gyökerek használatára, Berkiál az asztronómiára; 
Tamiél az asztrológiára, Akibeel a mágikus jelek alkamazására és a képírás 
művészetére, Aszaradel pedig a naptárkészítésre. Mindent feláldoztunk az 
igézően idegen fényárban úszó oltáron, mely küklopszi falakkal választott el 
minket a állati múltunktól, melyet tudatalattink legmélyebb árkaiba taszítot- 
tak. Választásunk nem volt, de ha lett volna sem ellenkezünk, ha fellobban egy 
csalóka tudással kényelmesen kibélelt szemkápráztató jövőkép. Az erre akkor 
még meg nem érett, , primitív" elődeink nyakába szakadt önpusztító civilizá- 
ciónk magja, az égiek tudása. Tudásuk ajándék, de ez az ajándék valójában átok, 
bár megjelenése életünkben valószínűleg törvényszerű volt. A velük való 
találkozás megpecsélte sorsunkat. 
e4ley 


A modern ember megszületett, kiszakadva ezzel az evolúció normális 
menetéből és az élővilágból, melynek addig szerves része volt s hol törvényeit 
meg nem szegve élt. Az emberiség addig, mint magzat az anyja méhében élt 
függő viszonyban a földanyával. Az addigi fejlettebb spirituális érzékenységünk 
az anyagi személyiségünk kikristályosodásával, az anyagi világ bűvkörében élő 
emberré válásunkkal párhuzamosan tompult, akárcsak a magzat, majd újszülött 
esetében. Az ötezer éves indiai Bhágavata-purána a Harmadik ének 31. 
fejezetében részletesen ír a magzati létről. "Az Úr Kapila így szólt: A lélek a 
Legfelsőbb irányításával, tettei következményeinek megfelelően a férfi magjával 
a nő méhébe kerül, hogy ott ismét testet öltsön.(...) A magzat az anya által elfo- 
gyasztott ételből és italból kapja táplálékát, s testnedvekkel teli, visszataszító 
üregében növekszik és él, amely különféle parányi élősködők táptalaja is. Olyan 
borzalmasan szenved, amikor érzékeny testét kikezdik e paraziták, hogy szörnyű 
helyzetében gyakran eszméletét veszti...) A magzatburokban, kívülről a 
belekkel borítva, a has egyik oldalán fekszik, fejét hasa felé fordítva, miközben 
háta és nyaka íjként feszül meg.(...) A megtestesült lélek, aki az anya méhében 
egy vérrel és váladékokkal teli tóba esett, s testét anyja emésztésének tüze 

perzseli, szabadulni vágyik, s hónapjait számlálva így imádkozik:"(...) Uram, bár 
borzalmas körülmények között élek, nem akarom elhagyni anyám méhét, hogy 
újra az anyagi élet kiszáradt kútjába essek. Déva-májának nevezett külső , anya- 
gi energiád rabul ejti az újszülöttet, és nyomban kezdetét veszi a hamis önazonosítás, 
amely a születés és halál folytonos körforgásának az oka."(...) A gyermek végül 
nagy küzdelemmel, fejjel lefelé megszületik, lélegzete eláll, s hatalmas kínok 
következtében emlékezetét veszti. Vérrel borítva a földre esik, és kétségbeesetten 
mozgatja végtagjait. Elveszti felsőbbrendű tudását, és májá, az anyagi illúzió 
bűvöletében egyre csak sír.(...) Tudatlansága miatt az élőlény az öt elemből álló 
anyagi testét fogadja el önmagaként." 

Megszületésünk; az anyaméh elhagyása; az állatok sorából való 
kiemelkedésünk természetesen hatalmas törést, fordulópontot jelentett 
fejlődésünkben, melynek igen súlyos következményei sem maradtak el. Vég 
nélkül kezdtük megszegni — ahogy Desmond Morris fogalmazta — az , állati 
jogok szerződését". , Ez a szerződés köztünk és a többi állat között köttetett, és 
társakká tesz bennünket a közös földi létben. (...) Tízezer esztendő alatt — ami 
csak egy csöppecske az evolúció időóceánjában -— a kőkorszakból eljutottunk a 
nukleáris korba.(...)Technológiánk hatástalanná tette népességszabályozási 
mechanizmusunkat, és nem volt időnk szert tenni új biológiai fékre, amelyre 
ráléphettünk volna, miközben számunk az égbe szökött. Az eredmény az lett, 
hogy kezdtünk erőszakot tenni a bolygón, amely folyamatot összetévesztettük a 
haladással.(...) Az a vehemencia, amellyel világuralomra törtünk, nemcsak 
fizikai környezetünknek okozott kárt, hanem azt a fontos alapigazságot is 
elfeledtette fajunkkal, hogy állatok vagyunk, és részei az egységes bioszférá- 
nak (...) Magunk mögött húztuk ősi testünket arra az elképesztő, futurisztikus 
játszótérre, amely tele van mulatsággal és élvezettel." 

"A kígyó a káoszt jelképezi, a formátlant, a még testetöltetlent. Amikor 
Indra Vritrával találkozik, az osztatlan, nincs még ébren, alszik, a legmélyebb 
álmába merülve, elterülve. A villámcsapás és a kígyó lefejezése megfelel a 
teremtésnek, ez az átmenet a testetöltetlenből a testetöltöttbe, a formátlanból a 
megformáltba."(Mircea Eliade) Ez az átmenet egyik létformából a másikba nem- 
csak időben valósult meg; világunkat is két félre osztotta, mivel a sárkány 
egyaránt jelképezi a formátlant és a tudattalant/tudatalattit is. David Bohm 
fizikus (Einstein kedvenc tanítványa) szerint a valóságnak két síkja létezik: az 
egyik a látszat valóság, a másik rejtett és titkos, ahol idő és tér korlátain túl a dol- 
gok , összetekeredve"(!) léteznek. A legtöbb keleti és természeti nép szerint az 
anyagi, érzékeinkkel tapasztalható evilág csupán illúzió, s az általuk pl. pszi- 
chotróp növények illetve transz segítségével megismert világunk a valódi. Ez, 
amit a sámán Alsó és Felső világnak nevez, azonos pl. a tibeti buddhisták köztes 
-a halál és újjászületés közti— létével, a Bardoval. Amit fizikai valóságnak 
érzékelünk, az valójában saját tudati konstrukciónk. Csupán tudatunk teremti az 
anyagot, hiszen a fizikai világ, amely körülvesz minket, formából, színből, ízből, 
hangból stb. áll. ( Esse est percipii azaz , Létezni annyi, mint érzékeltnek lenni".) 

Mindez nem azt jelenti, hogy a világ körülöttünk nem is létezhetne nélkülünk, 
hanem, hogy tudatunk (illetve annak fejlettsége) határozza meg, hogy milyennek 
is érzékeljük. Márpedig tudatunk jelenleg meglehetősen fejletlen és korlátolt. 
Minden, amit materialista modern világunk valóságnak nevez, azaz amit 
csökevényes érzékszerveinkkel a bölcsőtől a sírig vágtázó életünk során tapasz- 
talunk csak illúzió; az abszolút valóság halvány és csalóka tükörképe. Tudatunk 
megteremtette fizikai világunkat és az idő fogalmát, mert fejletlensége miatt a 
tudattalannal ellentétben képtelen felfogni, érzékelni mindazt, amit a magasabb 
rendű vagy kitágított tudat viszont megtehet. A tudatalatti legmélyebb és a tudat- 
feletti legmagasabb pontjának tudása azonos... 


W.. Blake " G od creating A dam" ma 
Pe ly E a 


szalma 


Az istenek diadalmaskodtak a formátlan, tudattalan , az abszolút tudást 
biztosító anyaméhet szimbolizáló káosz-sárkány felett, és felemeltek minket a 
tudatalatti mélységeiből, de nem saját magasságaikba, hanem itthagyva minket 
, félúton" a mélység vizei felett lebegve a , középső világban". Tökéletesen tökéletlen 
lények vagyunk; -mint ahogy maga a földi lét- a két erő, a két —alsó és felső- világ 
,tökéletes" keveréke; tökéletesen tudatlan keveréke. Ez emberi létünk s anyagi 
világunk ára, alapja; elrendeltetett sorsunk. A tudattalan pszichénket a tökéletlen 
és korlátolt tudat nyomja el. Pszichénk, lelkünk, a benső világunk, a tudatalattink az 
előző, az állati lét emlékei; az anyagteremtő tudat egekbe szökő hús-vér—-anyag 
templom-erődítményének falaival körülölelt —mit ölelt, szoríott!— állati ösztönök. 

, Én a rossz lelkiismeretet úgy fogom fel, hogy az olyan mélységes meg- 
betegedés, amelybe bele kelett esnie az embernek, amikor nyomasztani kezdte 
az a legalapvetőbb változás, amit egyáltalán átélt -—az a változás, midőn 
végérvényesen bezárva találta magát a társadalom és a béke igézetébe. Mint 
ahogy a víziállatokkal történhetett, amikor rákényszerültek, hogy vagy 
szárazföldiek legyenek vagy elpusztuljanak, ugyanúgy jártak ezek a vadonhoz, 
háborúhoz, kóborláshoz, kalandhoz szerencsésen alkalmazkodó félállatok is— 
egy csapásra elértéktelenedett és , felfüggesztődött" minden ösztönük. Immár 
lábon kellett járniuk, és , hordozni magukat" ott, ahol eddig a víz hordozta őket: 
iszonyatos súly nehezült rájuk. A legegyszerűbb teljesítményhez is ügyetlennek 
érezték magukat, az új, ismeretlen világban már nem voltak meg a régi vezetőik, 
a szabályozó, öntudatlanul is biztosan vezérlő ösztönök —gondolkodásra, 
következtetésre, számításra, kombinálásra (ok és okozat kombinálására) 
fokozódtak le: ezek a szerencsétlenek a , tudatukra", legszegényebb és legtöbbet 
hibázó szervükre redukálódtak! Azt hiszem, a földön soha nem volt még ilyen 
nyomorúság érzet, ilyen ólmos kedvetlenség— és közben azok a régi ösztönök 
sem hagyták egyszerre abba követelőzésüket! Csak éppen nehéz volt és ritkán 
sikerült a kedvükbe járni: lényegében új és szinte föld alatti kielégüléseket kel- 
lett keresniük. Ha nem vezetődik le kifelé, minden ösztön befelé fordul -ezt 
nevezem én az ember bensőségessé válásának: csakis ezzel nő fel az emberben 
az, amit később a , lelkének" hívnak. Az egész benső világ, eredetileg keskeny, 
mintha két bőrhártya közé volna zárva, abban a mértékben terjed ki és duzzad 
fel, kap mélységet, szélességet és magasságot, ahogy az ember kifelé való lev- 
ezetődése akadályba ütközik. Azok a félelmetes bástyafalak, amelyekkel az 
állam szervezete védekezett a szabadság ősi ösztönei ellen -s e bástyák közé 
legelsősorban a büntetések tartoznak- idézték elő, hogy a vad, szabad, kóbor 
ember minden ösztöne visszájára, maga az ember ellen fordult. Az ellenséges 
érzület, a kegyetlenség, az üldözés, a rajtaütés, a változás, a rombolás élvezete 
-mindez az ilyen ösztönök birtoklói ellen fordulva : ez a , rossz lelkiismeret" 
eredete. Az ember, aki külső ellenségek és ellenállások hiányában , az erkölcs 
nyomasztó zugolyába és rendjébe kényszerítve, türelmetlenül önmagát mar- 
cangolta, üldözte, rágta, zaklatta, gyötörte, ez a ketrecrácsain magát véresre 
sebző állat, amelyet megakarnak , szelídíteni", ez a nélkülöző és a sivatag 
honvágyától epedő állat, amely kénytelen volt önmagából teremteni kalandot, 
kínpadot, kétes és veszélyes vadont -ez a bolond, ez a vágyódó és kétségbe 
esett fogoly találta fel a , rossz lelkiismeretet". De épp ezzel kezdődött a leg- 
nagyobb és legszörnyűbb betegség, amelyből máig sem gyógyult ki az 
emberiség, az ember önmagában vett szenvedése az ember miatt: mert erősza- 
kosan elszakadt az állati múlttól, mert új helyzetekbe létfeltételekbe ugrott és 
zuhant , mert hadat üzent az ősi ösztönöknek, amelyeken eddig ereje, öröme 
és félelmetessége alapult. Tegyük hozzá mindjárt, hogy másrészt viszont az 
önmaga ellen forduló, önmagával szemben állást foglaló állati lélekkel a 
földön valami olyan új, mély, hallatlan, rejtélyes és ellentmondásos, jövővel 
terhes dolog jött létre, hogy ezzel a föld kilátásai lényegesen megváltoztak. 
Valóban, isteni nézők kellettek ahhoz, hogy méltányolják az ezzel kezdődő 
színjátékot, amelynek a végét még egyáltalán nem láthatjuk előre -olyan légies 

színjáték ez, olyan csodálatos, olyan paradox, hogy -értelmetlenül-észrevétlenül 
- nem játszhatnák le akármilyen nevetséges csillagzaton! Az ember azóta ama 
nagyon váratlan és izgalmas kockavetések közé tartozik, amelyekkel 
Hérakleitosz , nagy gyermeke" játszik, akár Zeusznak, akár véletlennek nevez- 
zük, olyan érdeklődést, olyan feszültséget, reményt, csaknem bizonyosságot kelt 
maga iránt, mintha az ember nem cél lenne, hanem csak út, közjáték, híd, nagy 
ígéret... "(Friedrich Nietzsche) 

Az ember és emberiség útja analóg. A magzat fejlődésének kilenc hónap- 
ja alatt végighalad a különböző földtörténeti korokra legjellemzőbb alakokon 
(egysejtű, hal, kétéltű, hüllő majd emlős), mint ahogy mi is — más-más alakban- 
mindig itt voltunk, mióta az élet a Földön megjelent. Eredetünk több száz millió 
éves. Múltunk visszanyúlik egészen a kezdetekig. Az ember megszületése és az 
emberiség állati sorból való kilépése után is hasonló utat jár (amire elsődlegesen 
a környezete és önmaga tulajdonságainak és képességeinek megismerése, 
fokozatos tudatra ébredése, majd a felfedező és kreatív periódusok után a szelle- 
mi és fizikai képességek fokozatos tompulása jellemző) egészen haláláig, 
amikoris a lélek a testből távozik. 

Az ókori egyiptomban Ba, az emberi lélek a test- 
ből, annak halálakor emberfejű madár alakjában 
szárnyal az istenek felé. Kínában, ahol a daru a fény 
princípium madara, azt mondják a taoisták a halottról, 
hogy , daruvá változott". Hosszan lehetne még sorolni 
a lélekmadár motívum előfordulását a legkülönbözőbb 
hagyományokban és vallásokban. A madár alakban 
megjelenített lélek a fizikai testből az egekbe szárnyalása az , újjászületés" előtti 
tökéletes állapot felé az ember fejlődésének utolsó fázisa, míg a legkorábbi, az 
újra testetöltéskori , alaktalan" periódust az anyaméhet és az abban kifejlődő 
életet szimbolizáló, az ősóceánok mélyének legjellemzőbb, kígyó, sárkány vagy 
óriáscet alakban meghatározott életformája jeleníti meg. Az Eddában, az óind 
Rig-védában, a mediterrán mítoszokban vagy a szláv folklórban a világokat 
összekötő Axis Mundi, a világ tengelyét alkotó világfa tövében vagy mélyen a 
gyökerei között ez a bizonyos őshüllő tanyázik, míg csúcsán (például a 
Rig-védában) lélekmadár ül, de az észak-ázsiai népek bálványai felett vagy a 
finn sírkereszteken úgyszintén. Legjobb példa a Caduceus, ahol két kígyó tekeredik 
felfelé a bot aljától a szárnyakban végződő csúcsáig. Mindezek közös útunk 
illusztrációi", ám tökéletlenek, mert a világfa lombja visszanyúlik a gyökeréig, 
hogy egy kört alkothasson. 

A világ tengelyének legmélyebb és legmagasabb pontja valahol időn és 
téren túl találkozik a végtelenben. Ez a körforgás törvénye, ami viszont nem 
ismeri el törvényszerűen a reinkarnáció lehetőségét, mint ahogy talán azt gondol- 
nánk. A hit és talajt vesztett modern nyugati emberek tömege szimpatizál vakon 
a számukra oly egzotikusnak tűnő keleti tanokkal. Számukra a lélekvándorlás 
lehetősége reménytkeltő, hiszen a halál, a végső elmúlás gondolata, mint legsú- 

lyosabb agyrém nehezedik rájuk, melynek a sémi illetve indo-európai eredetű 
népek azaz a , nyugati ember" már említett anyag- és énközpontúsága az oka. 
Elképzelésük a lélekvándorlásról önimádatról és materializmusról szól, mert 
hiába ismerik el a lélek létezését, elsődlegesnek még mindig az anyagot és nem 
kevésbé saját énüket tartják Nincs reinkarnáció, mert nem létezik állandó emberi 
lélek, amelyik egyik testből a másikba újjászülethetne. Egy személy nem lehet 
egyenlő egy bizonyos lélekkel, mely fizikai testbe zárva él. A lélek (Áthman) az 
egyetemes világszellemnek (Brahman) a tudat határain belülre kerített része, 
amivel a határok megszüntekor, azaz a test halálakor újra egybeolvad. A lélek a 
világszellem óceánjának könnycseppnyi esszenciája, mely magába foglalja a nagy 
egész minden tudását. , az a fény, amely ezen az Egen túl, mindenen túl ragyog, 
a legfelső világokban, amelyeknél már nincsen magasabb, valójában ugyanaz a 
fény, mint ami az ember belsejében ragyog" , Magába foglalva minden tettet, 
minden vágyat (...) magába zárva ezt az egész világot (...), ez az én Athmanom a 
szívben; ez Brahman. Öbelé hatolok, ha elmúlok."(Cshándógja Upanisad) A lélek 
kulcs lehet a tudat erődítményének legmélyén annak kapujához, s öntudatlanul 
résnyire meg is nyílhat előttünk, de teljes mértékben csak -mikor halálunkkor a 
tornya csúcsát elérjük- tárul ki, illetve szűnik meg teljesen. Testünk Isten templo- 
ma. Halálunkkor leomlik a templom, és a bennünk lévő Isteni Esszencia 
(Átman/lélek) egyesül Istennel, az Egyetemes Világszellemmel (Brahman), 
amivel lényegileg azonos. Odaát, fenn a mélyben visszhangzik minden szó, gon- 
dolat, terv és tett, a világ minden valaha történt és a jövőben megtörténő 
eseménye és élménye. Az idő örök. Az idő áll. Az idő nem létezik. Csupán 
illúzió. Az idő múlása —a múlt, jelen és jövő- csak a visszhang keltette illúzió. 
Minden, ami érzékelhető számunkra és minden tett vagy csupán gondolat 
ugyanazon dolog különböző evilági tükröződése, illetve az evilági visszhangjá- 
nak erejétől függő mértékű periódusokban való ismétlődése. S ez az egyetlen 
dolog az élet teremtése; a két princípium találkozása; az , Osnemzés". 


edge 


Az a bizonyos pont, ahol találkozik a tudatalatti legmélyebb és a tudat- 
feletti legmagasabb pontja; ahol a világfa gyökere a lombjával összeér az indiaiak 
ötödik eleme: akasha a szellem fekete tojása. Egy tojás, melyet madár tojt, de 
kígyó költ ki. Sót, a kígyó és a madár, illetve sárkány és angyal valójában 
egyazon dolog két aspektusa, s még pontosabban, valójában azonosak, akárcsak 
a sámánok Alsó és Felső Világa valamint a tudatalatti és —feletti; talán mondhat- 
nám, hogy egyazon dolog alul- és felülnézetből innen a mi tudatos Középső 
Világunkból. Nincsenek ellentétek, csupán egyazon dolog két véglete létezik, ám 
a két véglet, a két végpont valahol összeér, és Eggyé válik. Az ősszörny angyal 
általi legyőzése a kígyó saját farkába való harapása. (A kígyó farka fallikus, míg 
szája vulva szimbólum.) Az élet megteremtése, a körforgás, a Samsara 
megteremtése. Az egész tan szimbolikus képi megjelenítései a saját farkába hara- 
pó szárnyas sárkány és az Indiában az örök körforgás, a Samsara szimbóluma a 
Tan kereke. , Akkor megtörtént az, amit el nem feledhetek, amit el nem mondha- 
tok. Megtörtént az egyesülés az istenséggel s a mindenséggel (nem tudom, külön- 

böznek-e ezek a szavak). (...) egy igen magas Kereket láttam, mely nem előttem volt, 
de nem is mögöttem, nem is mellettem, hanem mindenütt és egyszerre. Ez a kerék 
vízből állt, de tűzből is, és (habár látszott a kerülete) végte- 
len volt. Osszefonódva, mindaz a dolog alkotta, mely vala- 
ha lesz, van vagy volt, és én e tökéletes szövedék egyik fon- 
ala voltam (...) Itt voltak az okok és az okozatok, s elég volt 
látnom azt a Kereket, hogy egészen megértsem a maga 
végtelenségében. O, a megértés boldogsága, mely nagyobb 
a képzeleténél, a megérzésénél! Láttam a mindenséget, és 
láttam a mindenség rejtett szándékait."(J. L. Borges) 

A Brahman, a túloldal a sámánok nem-hétköznapi 
valósága, a Sámáni Tudatállapot (ahogy Michael Harner 
nevezi), s ellentéte az evilágunk tudatos hétköznapi fizikai valósága, azaz a 
Hétköznapi Tudatállapot. A két valóság illetve tudatállapot tökéletes ellentétei 
egymásnak. Ami az egyik világban energia, az a másikban anyag. Ami itt gondolat, 
az a másik világban fizikai létező lehet és fordítva. Csupán tudatunk korlátolta 
csökevényes érzékszerveink miatt nem vagyunk képesek még elképzelni sem, 
milyen is lehet a dolgok valódi —másvilági— természete. Az állat-és növényvilágban 
előforduló —tudományaink számára megmagyarázhatatlan- csodálatos képességek 
igazolják, hogy a világ sokkal teljesebb és tisztább lehet az érzékszerveink határain túl, 
de a tudatára még nem ébredt kisgyermek természetfölöttire (azaz érzékszerveinken 
túli világra) való fokozott érzékenysége is igazolni látszik, hogy kitágított vagy leom- 
lott falú tudattal megtapasztalhatnánk, ami most még számunkra elképzelhetetlennek 
tűnik. A , dolgokon való túl látás" érzékeltetésére jó példa lehet Carlos Castafieda 
"Don Juan tanításai" című könyvében leírt élményei, mikoris Látóvá válása folyamán 
varjúvá változva, egy madár szemével láthatta a világot illetve mesterét, don Juant, a 
jaki indián sámánt: 

,Miután don Juan felszólított, hogy nézzek vízszintes irányba, képes voltam 
mindent látni, ami oldalt történt. Pislogtam az egyik szememmel, majd egyik sze- 
memtől a másikig változtattam látásom fókuszát. A szoba és az összes többi dolog 
látványa nem hasonlított a megszokotthoz, de mégsem tudtam volna megmondani, 
miben különbözik. Talán az arányok változtak meg, vagy életlenül láttam. Don Juan 
például megnőtt és fényesen ragyogott, de ugyanakkor megnyugtatónak és bizton- 
ságosnak tűnt.(...) Csak az arcát láttam , ami hatalmasra nőtt, ugyanakkor lapos volt 
és erőteljesen ragyogott. Haja sárgásan csillogott és hullámzott. Arcának minden részlete 
külön mozgott, borostyánszínű fényt árasztva. (...) A fénytörés annyira felnagyította a 
részleteket, hogy tisztán láttam a pórusokat vagy az egyes hajszálakat, amikor erőltet- 
tem a látásomat. (..) Amikor először próbáltam felidézni őket, csupán halvány, 
elmosódó villanásoknak tűntek, de ahogy erőltettem az agyam, rájöttem, hogy mind- 
egyik kép kivételesen éles, csak éppen teljesen eltér a megszokott valóságtól. Ebből 
eredhetett az elmosódottság érzése. (..) A képek valami irritáló lapossággal, de 
ugyanakkor hihetetlen mélységgel bírtak. Talán úgy lehetne pontosabban kifejezni, 
hogy a képek hihetetlen éles részletek tömegeként jelentek meg, különböző 
fénymezőkben. A fénymezők állandóan mozogtak, forgásérzést keltve. Addig erőltet- 
tem magam, hogy emlékezzek, hogy végül analógiákat és hasonlatokat kellett gyár- 

tanom, hogy képes legyek , megérteni", amiket , láttam". 

Alkimisták, misztikusok, okkultisták és tanaik legfontosabb célkitűzése 
a Nagy Mű véghez vitele (a modern misztikusok ezt egyszerűen Önmeg- 
valósításnak hívják) azaz a felsőbbrendű tudás megszerzése, istennel való 
egyesülés (istenné válás), az alsó és felső világok ill. a két ősprincípium közti 


tökéletes harmónia megteremtése az okkult kabbala, sámáni transz, jóga stb. 
segítségével. Mindezek , illusztrációi", mint például a sámánista világfa, a kab- 
bala Élet Fája vagy Hermész kígyós, szárnyas botja, a Caduceus lényegileg 
azonosak. Az isteni tudás megszerzése, a tökéletes állapot elérése nem csupán 
nagy álma, vakmerő célja, hanem elrendelt sorsa az embernek/ emberiségnek. 
Am csak a kiválasztottaknak és holtaknak nyílik meg az Akasha Krónika. 

Az isteni tudás a holtak kiváltsága vagy a nagyon kevés kiválasztotté, akik képe- 
sek maguk tágítani és túllépni a tudat korlátait úgy, hogy nem kifelé azon túlra, 
hanem befelé, lelkük magva felé, a belső világba haladnak az úton, mert tudják, 
hogy a tudat foglya azonos az egyetemes világszellemmel. A tudás az ő kivált- 
ságuk, mégis sokan vannak, akik mohón a tiltott, azaz a halál előtti tudásra vág- 
ynak. Az Istenné válás vágya egyet jelent a holtak számára fenntartott tudás (az 
Akasha Krónika) halál előtti megszerzésének kísérletével. A közönséges ember 
számára az istenné válás a halálukkor következik be (az Isten és halál szavak 
közé akár egyenlőségjelet is tehetünk). Az Isteni Állapot, a harmónia és egyen- 
súly elérése természetes folyamat. A természetben minden törvényszerűen az 
egyensúly, a kiegyenlítődés (azaz a halál) felé halad (példa erre a fizikában: ha 
hideg és forró vizet egy edénybe öntünk, akkor a két különböző hőmérséklet 
kiegyenlítődik). (Omnia ab Uno, Omnia ad Unum azaz Minden az Egyből ered 
és Minden az Egy felé tart.) A negatív (feminin) és pozitív (maszkulin) princípi- 
um tökéletes kiegyenlítődése azonos az élet megszűnésével, hiszen azt a 2 erő 
állandó harca tartja fenn. (--1) -- (-1) - 0. A Kiválasztott abban különbözik az 
átlag embertől, hogy ezt az állapotot (ill. tudást) már a halál állapota előtt képes 
elérni. 

Michael Harner a méltán neves antropológus a dél-amerikai indiánok 
szent itala, az avahausca (nevezik , kis halálnak" is) megkóstolása után indult el 
a sámáni hivatás útján: , Most már biztos voltam benne, hogy meghalok. Amint 
igyekeztem elfogadni a végzetem, agyam egy mélyebb része még több látomást 
és információt küldött. Azt , mondták", hogy ezt az új anyagot csak azért 
mutatják meg, mert úgyis meghalok, s ezért a kinyilatkoztatás biztonságban 
marad. Azt is tudtomra adták, hogy ezek a halottak és a haldoklók számára 
fenntartott titkok. Csak homályosan voltam képes a gondolatok küldőit észlelni: 
gigantikus hüllőszerű teremtmények, amelyek tunyán hevertek az agyam leg- 
mélyén, ott, ahol az össze ért a gerincemmel. A sötét homálynak tűnő mélység- 
ben csak homályosan láttam őket. 

Egyszer csak egy képsort vetítettek elém. Először a Földet mutatták meg, 
olyannak, amilyen nagyon régen volt, mielőtt még élet lett volna rajta. Oceánt 
láttam, kopár földet és fénylő kék eget. Majd fekete cseppek hullottak az égből 
százával, és a csupasz partokon előttem értek földet. A , cseppek" tulajdonkép- 
pen hatalmas, csillogó fekete lények voltak, zömök sárkányszerű szárnyakkal és 
óriási bálnaszerű testtel. A fejük láthatatlan maradt számomra. Lehuppantak, 
láthatólag elcsigázta őket az út, nem mozdultak évezredekig. Egyfajta gondolati 
nyelven, kedvesen magyarázták, hogy valami űrbéli eseménytől menekültek. A 
Földre azért jöttek, hogy ellenségüktől megmeneküljenek. 

Ezután a lények megmutatták nekem, mi módon teremtettek életet a 
bolygón azért, hogy a sokféle forma mögé elrejtőzve álcázzák jelenlétüket. 
Csodálatos növényi és állati teremtés és kiválasztódás vette kezdetét a szemem 
előtt, százmillió évek történése, olyan léptékben és elevenséggel, amit lehetetlen- 
ség leírni. Megtudtam, hogy a sárkányszerű lények így az élet minden formáján 
belül léteznek, az embert is beleértve. Ök az emberiség és az egész bolygó való- 
di urai -mondták el nekem-, és mi, emberek ezeknek a lényeknek a hordozói és 
szolgái vagyunk. Így voltak képesek szólni hozzám, önmagamból, belülről. 

Ezek az elmém mélyéről kiáradó jelenések a sodródó gálya víziójával 
váltogatták egymást, ami lelkemet már szinte teljesen magához vette. A hajó, 
kék szajkófejű legénységével, lassanként egy hatalmas, csupasz hegyekkel 
szegélyezett öböl felé távolodott, magával húzva életerőmet is. Tudtam, már 
csak egyetlen percem maradt az életből. Furcsa, de semmi félelmet nem 
éreztem a madárfejű emberektől, szívesen adtam át nekik a lelkemet, ha meg 
akarnák azt tartani." 

Individualista társadalmunkban számos beavatás hajhász/ követelő 
próbál hasonló, sámáni módszerekkel tudást orozni magának. A kollektív, 
sámáni társadalom alapjaiban különbözik a miénktől. A mi szemünkben az 
indiai jógi vagy egy sámán csupán egyfajta , egzotikus szent ember", ám őket 
nem önző célok vezérlik; közösségük javára áldozzák fel egész életüket és 
képességeiket. ,A sámán általában egyfajta értelmiségi, aki elkülönül a 
közösségtől C(...,) Sámánnak lenni e hagyományos társadalmakban nem 
különösebben kellemes tisztség. A sámánnak rendszerint nem lehet túl sok 
politikai ereje, hiszen szent (...) A számánnak a közösség mindennapjaiban a szó 
minden értelmében periférikus szerep jut." (IT. McKenna) A beavatás a Tudás 
tiltott volta miatt hatalmas áldozatot követel. , A szellemvilág hívása gyakran 
istenverése: a sámán hivatása, bár spirituálisan kiválasztott személyről van 
szó, kemény, teljes embert igénylő és magányos, maga a beavatási szertartás 
pedig -függetlenül attól, hogy a törzs vagy maguk a szellemek végzik- kivétel 
nélkül szélsőségesen fájdalmas: mindez egyfajta természetfeletti szelekciót 
eredményez. Ha a sámán elbukik a beavatási próbán, őrület vagy akár halál 
vár rá, illetve az őrület és azután halál lehet a sámánhivatás elutasításának 
jutalma is." (A. Kohsen) A skandináv mitológia legfőbb istenének, Odinnak 
is hatalmas áldozatokat kellett hoznia az áhított tudásért/beavatásért cserébe. 
Fél szemét Mimirnek, a föld alatti vizek és a bölcsesség forrásainak istenének 
kellett adnia, hogy ihasson a Világfa, az Yggdrasil gyökerei között fakadó, 
egyetemes bölcsességet adó forrásból. Az okkult tudást, a rúnák ismeretét az 
Yggdrasil ágairól kilenc napig fejjel lefelé —ahogy a magzat hagyja el anyja 
méhét- lógva, saját dárdájával, a Gungnirral átdöfve, érhette csak el. 

A Tudás megszerzésének tiltott volta, a hatalmas áldozatok és a 
veszélyekre figyelmeztető példák ellenére mégis sokak vágya ma is. Mivel a 
mélység tudása megegyezik a legfelsőbb tudással az út lefelé, vissza az állati 
múltunkhoz az anyaméhbe és felfelé az isteni eredetünk felé is vezet. 
Gyakoriak az archaikus kultúrákban a regressus ad uterum ( , visszatérés az 
anyaméhbe" ) jellegű felszentelések, beavatások, ahol a jelölt a szertartás során 
különböző módokon (például a magzati lét imitálásával: ,a papok magzattá 
változtatják azt, akinek a díksát adják. Meghintik vízzel; a víz a férfi mag... 
Bevezetik egy különleges zárt helyre: ez a különleges helyiség az anyamédh ... 
Ruhával takarják be: a ruha a magzatburok...Oklét össze szorítja; a magzat 
ökle csakugyan össze van szorítva, amíg a méhben vanf...stb.[Aitaréja 
Bráhmana I, 3] ) próbálja elérni a születés/teremtés előtti tökéletes tudást 
illetve megkísérli helyreállítani maga és ezzel együtt a világ egyensúlyát. 

A sámán a transz állapotában általában az Alsó világ bejáratán át kel útra a 
másik világba. Az Alsó világba vezető alagút bordázott megjelenése hasonlít 
a buddhista mandalák koncentrikus köreire, amin való meditálás hasonló 
élményt nyújt, mint a sámáni transz az 
alagútba való belépéskor. 

Julius Evola szerint, ha az ember vissza, 
a természet felé fordul, akkor lemond 
isteni eredetéről. Arthur Machen walesi 
misztikus író -és egy ideig az Arany 
Hajnal Rend tagja- szerint viszont a 
lefelé vezető út a Jó , mert ez esetben 
,olyan adottságot szeretne újra megsz- 
erezni, amelyet egykor elveszített" és a 
felfelé vezető a Rossz, mert ekkor 
,olyasmire tör, ami sohasem adatott 
meg neki.", és ez a , valódi Bűn": , Mit 
érezne, ha a kutyája vagy macskája 
egyszer csak emberi hangon szólna 
önhöz? Ha kertjében a rózsa énekelni kezdene? Ha az úton a kő az ön szeme 
láttára nőni kezdene? Nos, ezek a példák halványan megsejthetik, hogy 
valójában mi is a bűn? (...) Az én szememben az a Bűn, ha valaki tiltott módon 
akar egy másik, magasabb közegbe hatolni.(...) A valódi Bűn olyan magas 
fokra emelkedik, hogy fel sem tudjuk fogjuk létezését.(...) Akad egy-két 
kudarc, visszaesés, amely a bolondokházába vagy még szörnyűbb végkifejlethez 
vezet." Sok sámán vagy jógi használja mindkét utat. Mivel a két világ közös 
ivadékai vagyunk mindkét úthoz jogunk lehetne, ám mindkét világ csak félig 
él bennünk, ezért akármelyik irányba is próbálunk haladni, akkor le kell 
mondanunk a másik felünkről azaz evilági életünkről, mert az csakis a két 
princípium közös jelenlétével maradhat fenn. Ha nem egy Kiválasztott 
próbálkozik alászállni vagy felemelkedni -illetve mindkét végpontot elérve 
egyesíteni önmagában mindkét világot- , akkor a vakmerő kísérlet 
kimenetele halál vagy őrület... 

Egy történet szerint négy híres rabbi (Ben Azai, Ben Zoma, Ben 
Abuya és Akiba rabbi) elhatározta, hogy a szent kabbalának áldozva életüket 
elérik a megvilágosodást felemelkedve a kabbala ösvényein az isteni 
valósághoz. Akiba rabbinak sikerült elérni a megvilágosodást. Ben Azai 
meghalt, Ben Zoma megőrült, Ben Abuya pedig hittagadó lett a kabbalista 
tanok megismerése után. A négy eredmény a négy lehetséges végkifejletet 
jelenti. 

j A kabbalista Élet Fa két vége természetesen szintúgy összeér egy pont- 
ban, mint a fentebb említett példák esetében. Az 1. szefira, a Kether (Korona) és 
a legalsó, a 10. szefira, a Malkuth (Királyság) találkozásának a pontja a nulla 
(azaz Semmi). A tarot kártyában a nulladik lap a Bolond (Le Mat) . A bolond a 
mélység felett egy szakadék szélén azaz a két világ között egyensúlyozik kön- 
nyedén. Lábai alatt egy kutya, a görög Kerberosz és az egyiptomi Anubisz 
rokona, az Alvilág illetve a világokat elválasztó kapu őre. A Semmi azaz nulla a 

nőies és férfias aspektusok, azaz pozitív és negatív energiák illetve azok kiegyen- 
lítőódésének eredménye: (--1) -- (-1) -— 0 . A Bolond magában egyesítve a két vilá- 
got természetesen androgűn. , Az az ember, aki elérve férfikorát, a női tulajdon- 
ságokat is ápolja lelkében, olyan lesz, mint a hatalmas birodalmi csatorna. Az 
isteni erő sohasem fogja őt elhagyni, mert átjáróul szolgál neki. Ilyen ember újra 
gyermekké válik. Aki sötétségben marad, jóllehet megismerte a világosságot, 
fényleni fog mindenki számára. És mivel mindenki számára fénylik, nem fogja 
elkerülni az isteni erő, és visszatér majd a tökéletes léthez." (Tao-Te-King) "Ne 
légy se férfi se nő, de légy mindkettő. Légy csendes, a tojásban lévő gyermek 
égszínkék, hiszen te növésben vagy, hogy viselhesd a kopját és a grált!" (A. 
Crowley) 

Sokak szerint szenvedélyeink -elsősorban szexuális vágyaink- kielégítése, lehet a 
legbiztosabb út, hogy kilépjünk az illúziók világából és Istenné váljunk. A Kundalini 
jóga lényege a gerincoszlop ( ami az univerzum tengelyét alkotó Világfa egy 
megfelelője) tövében az alvó Kundalini (, összetekeredett") kígyóként megjelenő 
feminin őserő, a Sakti felébresztése (például önuralommal megakadályozott orgaz- 
mus révén felgyülemlett energiával), majd felemelése a gerincoszlop mentén elhe- 
lyezkedő csakrák, a mágikus erőközpontokon keresztül egészen a legfelső csakráig 
(ami az agykéregnek felel meg), ahol az ezerlevelű lótuszban trónoló maszkulin 
Sívával egyesülve a jógi vagy mágus a két világot magában egyesítve , istenné vál- 
hat", az , önjelölt kiválasztott" viszont bele is halhat a mohó tudásvágyba. A 
Kundalinit gyakran ábrázolják mindkét végén fejjel , a segítségével való 
felemelkedés kétes kimenetele miatt. Aki képes irányítani, eléri célját, de aki gyenge 
és felkészületlen azt a kígyó halálra marja. A Kundalini kígyó természetesen azonos 
a többi mélységben szunnyadó ősszörnnyel. A héber Leviathán nevének még jelen- 
tése is azonos vele. A kígyó felébresztésétől több írás is óv: , , Átkozzák meg azt, akik 
a nappalt átkozzák, akik bátrak felingerelni a Leviathánt." ( JÓB 3.8). Ne ereszked- 
jetek le ennekokán a feketén ragyogó világba, ahol öröktől fogva fekszik az álnok 
Mélység és Hádész fellegekbe csavarva, elragadtatva értelmetlen képektől, ahol a 
meredeken zuhanó, tekeredő, fekete, örökkön morajló Mélység támogat egy fényte- 
len alaknélküli üres testet." (Zoroaszter Káldeus Orákuluma) Az amerikai misztikus 
író, Howard Philips Lovecraft Cthulhu-mítoszában az Osi Létezők (Ancient Ones) 
és az Oreg Istenek (Elder Gods) képviselik a két szembenálló erőt. Az Osi Létezők 
leghatalmasabbika, az ember számára nehezen meghatározható alakú, de leginkább 
Michael Harner látomásában szereplő sárkányokra emlékeztető Cthulhu (aki 
halott, de álmodik" az óceán mélyén) felébresztésével járó hatalmas veszélyekre az 
író is rendszeresen figyelmeztet minket, mégis sokan dolgoztak ki rítusokat kife- 
jezetten Lovecraft mítoszára alapozva. Az amerikai Lovecraftian Coven tagjai nagy 
tavak partjainál végzett szexuális rituálékkal próbálják Cthulhut álmából 
felébreszteni. 

"A jelöltet a próbára atletizálással és böjtöléssel készítik fel. A kijelölt 
napon két, többé-kevésbé tapasztalt résztvevő minden ismert módszerrel igyek- 
szik szexuálisan kimeríteni. A jelölt holtfáradtan álomba fog merülni, de ezután 
ismét szexuális izgalomba kell hozni, utána megint alhat. E váltogatást a végte- 

lenségig kell folytatni, amíg a test tökéletes kimerültsége felszabadítja a jelöltet... 
és egyesül a legmagasabb és legszentebb Istennel, Mennynek és Földnek 
teremtőjével."(Aleister Crowley) A modern szexuálmágia egy másik ágának 
lényege, hogy a szertartásban résztvevők szexuális egyesüléssel (miközben 
egy-egy istennel/istennővel azonosulnak) imitálják/ismétlik az Istenek 
OÖsnemzését. Minden nemző aktus a Teremtésnek ismétlése lehet. 

Az Istenek Ösnemzése és Osgyilkossága lényegileg azonos. A feminin 
sárkány a maszkulin angyal általi legyőzése a világ/élet teremtésének szimbo- 
likus megjelenítése (az angyal lándzsája fallikus, míg a sárkányon ejtett seb vulva 
szimbólum). A nemzés és az ölés, az élet nemzése vagy elvétele elvileg egyaránt 
az életünk természetes részei. Egymással rokon; egymással szoros összefüggés- 
ben álló aktusok. Ha az újabb életek nemzésének mennyisége arányos lenne az 
életek elvesztésének mértékével nem borítottuk volna fel a természet egyensú- 
lyát. A természet törvényei szerint minél több emberéletet nemzünk, annál több 
életet kell, hogy elvegyünk. Mi inkább a természet más életformáinak , nagyüze- 
mi" írtását végezzük : állatokat, növényeket írtunk táplálkozás, építkezés stb. 
céljából. Kipusztítjuk magunk körül az állat-, és növényvilágot, hogy kielégítsük 
rohamosan szaporodó fajunk igényeit, ám hamarosan nem marad kiirtandó erdő 
és leölendő állat. Sok más emlősnél (pl. : farkas, medve, macska stb.) sikeresen 
működik a népességszabályozó mechanizmus, azaz amikor túlnépesedés 
veszélyezteti őket, gyorsan csökkentik a szaporodási szintet (pl. : a nőstényeknél 
csökken a peteérés, kevesebbet párosodnak, nem fogannak, nő a spontán 
vetélések száma, az embriók újra felszívódnak vagy a szülők nem nevelik fel a 
kicsinyeiket ), ám mivel ez az embereknél sajnos nem működik (talán, mert min- 
ket nem a fajfenntartás, hanem a puszta élvezet motivál) hamarosan oda 
juthatunk, hogy saját fajtársainkat kell megtizedelni, hogy a felborított egyen- 
súlyt visszaállíthassuk... Sokan látják a népesség-szabályozás és szelekció mester- 
séges megoldását a háborúkban és tömeges népirtásban, ahol a lemészárolt 
emberek bemutatott áldozatok lennének az Anyatermészet oltárán... Am ki 
dönthetné el, hogy kik a feláldozandók és kik lehetnek a túlélők? A történelem 
folyamán nem is oly rég —a természet törvényeinek ellenszegülve- mesterséges 
szelekció címe alatt több millió embert gyilkoltak le a szerintük , szent ügyért". 
(Bár persze elgondolkodtató, hogy az emberiséget fenyegető legnagyobb 
katasztrófa, a túlszaporodásunk már rég megtörténhetett volna, ha nincs inkvizí- 
ció, ha nincsenek a világháborúk, ha nincs holocaust...) Csakis a Földanya 
,szelektálhat" és irthat ki akár egész népeket vagy közösségeket természeti 
katasztrófákkal vagy betegségekkel ám az orvostudomány büszkén fogadja el a 
kihívásokat; már több évszázada fel tudta venni a harcot a járványok ellen, de 
például az AIDS az utolsó reményünk, a megváltónk lehetne. A Földanya leg- 
nagyobb ellensége kétségkívül az orvostudomány. Tudományunk életképtelen 
embereket hoz világra és tart életben, halálra szánt embereket hoz vissza az 
életbe vagy hosszabítja meg mesterségesen életüket és most már akár vég nélkül 
teremthet újabbakat klónozással. A mindenhatókérnt tisztelt, az egekig magasztalt 
tudományaink szemében a mennyiség és már rég nem a minőség a szempont; 
ahogy nő népességünk száma, úgy csökevényesednek/halnak ki az emberi 
értékek. 

